«Η Παγίδα»
2021-07-09 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Η Παγίδα» το αστυνομικό έργο, που μετρά παγκοσμίως περισσότερες από 30.000 παραστάσεις και θεωρείται σταθμός στην ιστορία του είδους, έρχεται στο «Φεστιβάλ Πέτρας» την Παρασκευή 9 Ιουλίου.
Τι είναι όμως αυτό που κάνει τόσο δημοφιλή την «Παγίδα» ανά τον κόσμο από το 1960 μέχρι σήμερα;

Φυσικά, η δαιμονική μαστοριά της κατασκευής της! Ο Ρομπέρ Τομά δημιουργεί μοναδικό σκηνικό παιχνίδι συγκινήσεων και ανατροπών, που κρατούν αμείωτο το ενδιαφέρον του κοινού από την πρώτη ως την τελευταία στιγμή του έργου.
Άνθρωπος του θεάτρου, ηθοποιός κι ο ίδιος, στήνει μια σκηνική μηχανή, παίζοντας με το «είναι» και το «φαίνεσθαι», την αλήθεια και το ψέμα, τη λογική και τη φαντασία. Υφαίνει, σαν μια ευφάνταστη αράχνη, κωμικές και απρόβλεπτες καταστάσεις με έντονο το στοιχείο του μυστηρίου. Με άλλα λόγια, δημιουργεί ένα ψυχολογικό δράμα που σε κάνει να γελάς και μια κωμωδία, που συχνά σε συγκινεί μέχρι δακρύων.
Όπως τη χαρακτήρισε ο μέγας θαυμαστής της, Άλφρεντ Χίτσκοκ, «Η Παγίδα» είναι ένα πρωτότυπο μίγμα από βιτριόλι και μαρμελάδα, που κάνει το συγγραφέα της να μοιάζει γιος της Αγκάθα Κρίστι απ’ τη μια και του Κάρλο Γκολντόνι από την άλλη!
Διασκεδαστική και πολυσύνθετη «Η Παγίδα» ξέρει να δημιουργεί συνεχώς «θέατρο εν θεάτρω», έτσι που τίποτα να μην είναι αυτό που φαίνεται. Έτσι, που όλα και όλοι να ’ναι διπλά. Οι αθώοι, ένοχοι, το δράμα, κωμωδία, η λογική, τρέλα και φαντασία.
Συντελεστές:
Μετάφραση: Αντώνης Γαλέος
Σκηνοθεσία: Πέτρος Ζούλιας
Μουσική: Ευανθία Ρεμπούτσικα
Σκηνικά: Μαίρη Τσαγκάρη
Κοστούμια: Ντένη Βαχλιώτη
Φωτισμοί: Μελίνα Μάσχα
Πρωταγωνιστούν: Βλαδίμηρος Κυριακίδης, Γιώργος Κωνσταντίνου, Έφη Μουρίκη, Μαρία Αντουλινάκη, Κωνσταντίνος Γιαννακόπουλος, Τάκης Παπαματθαίου
Θέατρο Πέτρας: Παρασκευή 9 Ιουλίου
Θεατρική Παράσταση: «Η Παγίδα»
Ώρα έναρξης: 21:30
Γενική είσοδος: 20 €
Ειδική τιμή εισιτηρίου για ανέργους, φοιτητές, ΑΜΕΑ, παιδικό 6-12 ετών: 15 €
Προπώληση εισιτηρίων: https://www.viva.gr/tickets/theatre/periodeia/i-pagida/

«Μήδεια» του Μποστ
2021-07-11 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η καλλιτεχνική εταιρεία Μυθωδία παρουσιάζει για δεύτερη χρονιά την ανατρεπτική σατιρική κωμωδία του Μποστ «Μήδεια» στο πλαίσιο του «Φεστιβάλ Πέτρας» την Κυριακή 11 Ιουλίου.
Η παράσταση φιλοδοξεί, με την σύγχρονη ματιά που χαρακτηρίζει τους ανθρώπους του, να μεταδώσει τον σπουδαίο σατιρικό λόγο του Μποστ που ασχολήθηκε με τόσο χιούμορ και ευαισθησία με τα πάθη και τα λάθη της σύγχρονης ελληνικής κοινωνίας.
Τον κεντρικό ρόλο της παιδοκτόνου μάνας δεν ενσαρκώνει γυναίκα, αλλά ο εξαίρετος και βραβευμένος ηθοποιός Μάκης Παπαδημητρίου, πλαισιωμένος από ένα θίασο που απαρτίζεται από υπέροχους ηθοποιούς!
Η μουσική της παράστασης είναι πρωτότυπη και φέρει την υπογραφή της Monika!
Λίγα λόγια για την υπόθεση:
Στη Μήδεια, ο Μέντης Μποσταντζόγλου (Μπόστ) ξεκίνησε να γράψει ένα έργο βασισμένο στην ομώνυμη τραγωδία του Ευριπίδη και κατέληξε να μιλάει σε δεκαπεντασύλλαβο για μια γυναίκα στυγνή, κακούργα δολοφόνισσα, που έσφαξε τα παιδιά της επειδή ήτανε κάτι παλιόπαιδα που δεν παίρνανε τα γράμματα και δεν θέλανε να δουλέψουν. Σαν να μην της έφταναν όλα αυτά είχε κι έναν άντρα, τον Ιάσωνα, που την κεράτωνε από πάνω με μία καλόγρια! Έτσι, θολωμένη η Μήδεια αρπάζει το χασαπομάχαιρο απ’ την κουζίνα και φευ! Σφάζει όποιον βρει μπροστά της!
Με την μοναδικότητα της γραφής του, ο Μποστ μετατρέπει την τραγική ηρωίδα του Ευριπίδη σε μια -μέχρι δακρύων από τα γέλια- κωμικοτραγική φιγούρα και παράλληλα, με αριστοφανικές μεταφορές και συνεχείς παρερμηνείες, καυτηριάζει τη νεοελληνική πραγματικότητα.
Όπως ο ίδιος αναφέρει χαρακτηριστικά: «Πρόκειται για ένα έργο που επικρίνει τους επικριτάς, προβληματίζει τους κριτάς και ελευθερώνει τους θεατάς».
Συντελεστές:
Διασκευή – Απόδοση στίχων – Σκηνοθεσία: Νικορέστης Χανιωτάκης
Πρωτότυπη μουσική: Monika
Σκηνικά: Αρετή Μουστάκα
Βοηθός Σκηνογράφου: Έμιλυ Ονησιφόρου
Κοστούμια: Χριστίνα Πανοπούλου
Βοηθός ενδυματολόγου: Μαρία Φέξη
Χορογραφίες – Επιμέλεια κίνησης: Ειρήνη – Ερωφίλη Κλέπκου
Φωτισμοί: Χριστίνα Θανάσουλα
Βοηθός σκηνοθέτη: Μαριάννα Παπασάββα
Η μουσική παίζεται ζωντανά από τους ηθοποιούς
Διανομή:
Μήδεια: Μάκης Παπαδημητρίου
Οιδίποδας: Κώστας Τριανταφυλλόπουλος – Γιάννης Καλατζόπουλος
Ευριπίδης: Γιάννης Δρακόπουλος
Καλόγρια Πόλυ: Μαρία Διακοπαναγιώτου
Ιάσων: Νίκορέστης Χανιωτάκης
Τροφός: Γεράσιμος Σκαφίδας
Αντιγόνη: Άννα Φιλιππάκη
Ψαράς /Εξάγγελος: Άννα Κλάδη
Μουσική διδασκαλία, προσαρμογή και ζωντανή απόδοση μουσικών θεμάτων στο πιάνο: Γιάννης Μαθές.
Θέατρο Πέτρας: Κυριακή 11 Ιουλίου
Θεατρική Παράσταση: «Μήδεια» του Μποστ
Ώρα έναρξης: 21:30
Γενική είσοδος: 18 €
Ειδική τιμή εισιτηρίου για φοιτητές, ανέργους, ΑΜΕΑ: 14 €
Τιμή εισιτηρίου προπώλησης: 14 €

«Οι πεταλούδες είναι ελεύθερες»
2021-07-13 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ελευθερία, έρωτας, αυτοπροσδιορισμός, θάρρος, αφοσίωση, αγάπη. Έννοιες αναλλοίωτες μέσα στον χρόνο και πάντοτε επίκαιρες, τις οποίες πραγματεύεται το πολυβραβευμένο έργο «Οι πεταλουδες είναι ελεύθερες» που έρχεται στο «Φεστιβάλ Πέτρας» την Τρίτη 13 Ιουλίου.
Δείτε το trailer της μουσικής παράστασης στον ακόλουθο σύνδεσμο:
Πρόκειται για μια τρυφερή, ερωτική ιστορία που διαδραματίζεται σε μια εποχή που οι αντιλήψεις αλλάζουν και ο κόσμος νιώθει απελευθερωμένος από τα πρέπει, στην εποχή της χαράς και της ελευθερίας. Μέσω του ευφυούς και διεισδυτικού του χιούμορ, ο Leonard Gershe προσεγγίζει όλα τα θέματα που απασχολούν τις ανθρώπινες σχέσεις διαχρονικά: το θάρρος απέναντι στην ζωή, το πως αυτοπροσδιορίζεται κανείς απέναντι στις ιδιαιτερότητες και τις φαινομενικές αδυναμίες του, τη δύναμη του έρωτα και τη γενναία απόφαση να επιδιώξουμε την ευτυχία. Ο τίτλος του έργου είναι εμπνευσμένος από τον «Ζοφερό Οίκο» του Καρόλου Ντίκενς και φέρει μια γοητευτική και παραστατική πολυσημία.
Λίγα λόγια για το έργο:
Νέα Υόρκη τέλη δεκαετίας του ’60. Ο Ντον Μπέηκερ φεύγει από το ήσυχο προάστιο όπου ζούσε με την υπερπροστατευτική μητέρα του για να εγκατασταθεί μόνος του στο Μανχάταν. Το γεγονός ότι είναι τυφλός δεν τον εμποδίζει από το να κυνηγήσει το όνειρο του: να γίνει επαγγελματίας μουσικός. Η Τζιλ Τάννερ είναι μια απελπιστικά εκκεντρική νεαρή, χίπισσα και ανερχόμενη ηθοποιός. Μετακομίζει στο ακριβώς διπλανό διαμέρισμα. Γνωρίζονται, φλερτάρουν, ερωτεύονται. Καθώς καταφέρνουν να ανοίξουν την πόρτα που χωρίζει τα διαμερίσματά τους, ανοίγουν ταυτόχρονα και ένα νέο κεφάλαιο στη ζωή τους μακριά από στερεότυπα, περιορισμούς και προκαταλήψεις. Μέχρι τη στιγμή που εμφανίζεται από το πουθενά η μητέρα του Ντον, αλλά και ο σκηνοθέτης-μέντορας της Τζιλ. Πόσο ελεύθερες θα αποδειχτούν τελικά οι πεταλούδες;
Μια αστεία, τρυφερή, ζεστή και εξόχως πνευματώδης κομεντί υπό τους ρομαντικούς ήχους της κιθάρας, με στακάτο ρυθμό, σπαρταριστούς διαλόγους και βασικό αφήγημα της την αισιοδοξία και την ελπίδα.
Συντελεστές:
Διασκευή – Σκηνοθεσία: Ρέινα Εσκενάζυ
Σκηνικά – Κοστούμια: Γιώργος Λυντζέρης
Φωτισμοί: Σεμίνα Παπαλεξανδροπούλου
Μουσική επιμέλεια: Σταμάτης Γιατράκος
Βοηθός σκηνοθέτη: Ανδρομάχη Παπαδοπούλου
Πρωταγωνιστούν: Πέμυ Ζούνη, Αναστάσης Ροιλός, Εριεττα Μανούρη, Κωνσταντίνος Ελματζίογλου.
Θέατρο Πέτρας: Τρίτη 13 Ιουλίου
Θεατρική Παράσταση: «Οι πεταλούδες είναι ελεύθερες»
Ώρα έναρξης: 21:30
Γενική είσοδος: 18 €
Ειδική τιμή εισιτηρίου για ανέργους, φοιτητές, ΑΜΕΑ: 15 €
Τιμή εισιτηρίου προπώλησης: 15 €
Προπώληση εισιτηρίων: https://www.viva.gr/tickets/theater/periodeia/oi-petaloudes-einai-eleftheres/

«Ιφιγένεια η εν Ταύροις» του Ευριπίδη
2021-07-14 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Μετά την πρεμιέρα στο Αρχαίο Θέατρο της Επιδαύρου, η «Ιφιγένεια η εν Ταύροις» του Ευριπίδη, περιοδεύει σε όλη την Ελλάδα, κάνοντας στάση στο «Φεστιβάλ Πέτρας» την Τετάρτη 14 Ιουλίου.
Τι σημαίνει να είσαι εξόριστος και ξένος; Πώς ξεφεύγει ο άνθρωπος από το παρελθόν και τη μοίρα του; Μέσα στα συντρίμμια του Πελοποννησιακού Πολέμου, σε μια περίοδο κρίσης -που θυμίζει, με έναν τρόπο, τη σημερινή- ο Ευριπίδης γράφει την Ιφιγένεια η εν Ταύροις, εξυμνώντας το μεγαλείο της αδερφικής αγάπης και τις μεγάλες αξίες που βλέπει να χάνονται.
Την παράσταση σκηνοθετεί ο Γιώργος Νανούρης, ο οποίος συνεργάζεται και πάλι με την Λένα Παπαληγούρα, τον Μιχάλη Σαράντη, αλλά και με την Χαρούλα Αλεξίου που συμμετέχει για πρώτη φορά σε παράσταση αρχαίου δράματος. Ο Νίκος Ψαρράς, ο Πυγμαλίωνας Δαδακαρίδης, ο Προμηθέας Αλειφερόπουλος, η Κίττυ Παϊταζόγλου και ένας εξαμελής χορός πρωταγωνιστούν επίσης σε αυτόν τον εξαιρετικό θίασο.
Συντελεστές:
Μετάφραση: Γιώργος Ιωάννου
Σκηνοθεσία: Γιώργος Νανούρης
Μουσική: Άγγελος Τριανταφύλλου
Φωτισμοί: Αλέκος Γιάνναρος
Σκηνικά: Μαίρη Τσαγκάρη
Κοστούμια: Ιωάννα Τσάμη
Βοηθός Σκηνοθέτη: Γιώργος Παπαδάκης
Βοηθός Σκηνογράφου: Σιώσιου Κατερίνα
Τρισδιάστατος σχεδιασμός σκηνικού: Γιώργος Κατσούγκρης
Κατασκευή γυναικείων κοστουμιών: by Moutaki
Πρωταγωνιστούν:
Λένα Παπαληγούρα – Ιφιγένεια, Μιχάλης Σαράντης – Ορέστης, Νίκος Ψαρράς – Θόας, Πυγμαλίων Δαδακαρίδης – Αγγελιοφόρος, Προμηθέας Αλειφερόπουλος – Πυλάδης, Κίττυ Παϊταζόγλου – Κορυφαία Χορού και η Χάρις Αλεξίου στον ρόλο της Αθηνάς
Χορός: Νικόλ Κουνενιδάκη, Μαρία Κωνσταντά, Άννα Κωνσταντίνου, Δανάη Πολίτη, Βιβή Συκιώτη, Αρετή Τίλη
Θέατρο Πέτρας: Τετάρτη 14 Ιουλίου
Θεατρική Παράσταση: «Ιφιγένεια η εν Ταύροις» του Ευριπίδη
Ώρα έναρξης: 21:30
Γενική είσοδος: 20 €
Ειδική τιμή εισιτηρίου για φοιτητές, ανέργους, πολύτεκνους, ΑΜΕΑ: 15 €
Προπώληση εισιτήριων: viva.gr και στα σημεία προπώλησης του Φεστιβάλ

«Φωτεινή Σκιά»
2021-07-18 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Μπορεί μία μουσική παράσταση να λειτουργήσει ως έναυσμα ψυχοθεραπευτικής αυτό-ανάλυσης; Αυτό το στοίχημα επιχειρούν να κερδίσουν οι συντελεστές της «Φωτεινής Σκιάς», μιας μοναδικής ροκ μουσικο-θεατρικής παράστασης, που θα παρουσιαστεί στο «Φεστιβάλ Πέτρας» την Κυριακή 18 Ιουλίου.
Ξαφνικά συνέβησαν όλα! Επικοινώνησαν ηλεκτρονικά ύστερα από μια στιγμή παρόρμησης. Δύο τελείως διαφορετικοί κόσμοι που ξεκίνησαν να ζήσουν τον «Ψηφιακό Έρωτα». Οδήγησαν την επικοινωνία τους «Πέρα από τα όρια των ορίων». Εκείνος κατάφερε να φωνάξει: «Με τρόμαξες». Εκείνη κατάφερε να κραυγάσει ότι την ήθελαν όλοι «Πρώτη, πάντα πρώτη». Δεν αρκέστηκαν στην συμβατική επικοινωνία και έστειλαν «Το Νοερό μήνυμα». Εκείνη του κατέθεσε «Το Κλειδί» και εκείνος της πρόσφερε «Τα Μαγικά δεκάλεπτα». «Αμέσως μετά» τίποτα δεν ήταν πια ίδιο, συνειδητοποιώντας ότι «Τα Χέρια που μιλούν» δεν χτυπούν. Πέτυχαν την πιο γρήγορη αυτό-ανάλυση δημιουργώντας ένα τραγούδι: τη «Φωτεινή Σκιά».
Οι ψυχές των ανθρώπων, ακόμα και την εποχή της ψηφιακής επικοινωνίας, αναζητούν αενάως να απελευθερώσουν την «Κυτταρική ματιά» τους. Αυτή που φωτίζει ολοκάθαρα τις σκιές της θλίψης, της αγωνίας και του φόβου. Τα ροκ ηχοχρώματα, οι στίχοι και τα κείμενα, αγκαλιάζονται από τις μελωδίες του βιολιού, του πιάνου και της φλογέρας, με στόχο το πιο πιθανό-απίθανο: Να φωτίσουμε τις σκιές μας μέσα σε μία παράσταση, σαν το κβαντικό άλμα της προσευχής και του έρωτα.
Η «Φωτεινή Σκιά» παρουσιάζεται από μια μουσική παρέα, δεμένη από καρδιάς και από πενταγράμμου.
Συντελεστές:
Στίχοι – κείμενα, Σύνθεση & Ακουστική κιθάρα: Σπύρος Κυβέλλος
Σκηνοθετική επιμέλεια: Κωνσταντίνος Τσονόπουλος
Πιάνο & ενορχήστρωση: Βασίλης Πανταζόπουλος
Ηλεκτρική κιθάρα: Αλέξανδρος Γρυπάρης
Μπάσο: Γιάννης Πολυακταρίδης
Τύμπανα: Τάκης Τσονόπουλος
Φλογέρα: Νίκος Λούπης
Κλασική & ηλεκτρική κιθάρα: Νίκος Παπαντώνης
Βιολί: Μελίνα Γαλανού
Ερμηνεύουν: Χριστίνα Χαλδέζου, Κωνσταντίνος Τσονόπουλος
Στην παράσταση «Φωτεινή Σκιά» θα γίνει και η επίσημη παρουσίαση του ομώνυμου διπλού CD που κυκλοφορεί από την General Music Greece.
Θέατρο Πέτρας: Κυριακή 18 Ιουλίου
Ροκ Μουσικοθεατρική παράσταση: «Φωτεινή Σκιά»
Ωρα έναρξης: 21:30
Οι πόρτες ανοίγουν στις 20:00
Γενική Είσοδος: 10 €
Προπώληση εισιτηρίων: https://www.viva.gr/…/music/theatro-petras/foteini-skia/

«Οθέλλος» του Ουίλλιαμ Σαίξπηρ
2021-07-21 21:30 (Europe/Moscow)
Ένα από τα σπουδαιότερα έργα του παγκόσμιου ρεπερτορίου, το αξεπέραστο ερωτικό δράμα του Ουίλλιαμ Σαίξπηρ «Οθέλλος» (σε σκηνοθεσία του Αιμίλιου Χειλάκη & Μανώλη Δούνια, με τον Γιάννη Μπέζο στον ομώνυμο ρόλο), έρχεται στο «Φεστιβάλ Πέτρας» την Τετάρτη 21 Ιουλίου.
Στον «Οθέλλο» ο Σαίξπηρ μιλάει για τον παράφορο έρωτα που αντιβαίνει σε φυλετικές, ηλικιακές και κοινωνικές διαφορές. Είναι μια τραγωδία για τη ζήλια, την προδομένη εμπιστοσύνη και το φόβο για οτιδήποτε ξένο και διαφορετικό.
Ο έρωτας του έμπειρου και γενναίου Μαυριτανού στρατηγού με τη νεαρή και ευγενικής καταγωγής Βενετσιάνα καταρρίπτει τα στερεότυπα της εποχής, αλλά, αντί να γεφυρώσει τις διαφορές, κλονίζει τις βεβαιότητες και διαταράσσει τις κοινωνικές ισορροπίες.
Ο Οθέλλος, παρόλο που έχει διακριθεί χάρη στη γενναιότητα και το ήθος του και έχει ανέλθει σε αξιώματα, δεν καταφέρνει να ενταχθεί στην κοινωνία που ζει ως ισότιμο μέλος: εκτός από το χρώμα του δέρματός του και την καταγωγή του, τον εμποδίζει η ίδια του η ανασφάλεια. Παραμένει ο μαύρος, ο ξένος, ο κατώτερος.
Το έργο μιλάει ακόμα για την άσβεστη μανία του ανθρώπου να καταστρέψει οτιδήποτε ιδεατό, διαφορετικό ή ικανό να καταρρίψει τις υπάρχουσες κοινωνικές νόρμες, ενώ παράλληλα ασκεί κριτική στην υποκρισία της κοινωνίας που στην πρώτη ευκαιρία θα αποκαθηλώσει τους ευεργέτες της.
Συντελεστές:
Μετάφραση: Διονύσης Καψάλης
Διασκευή: Μανώλης Δούνιας
Σκηνοθεσία: Αιμίλιος Χειλάκης – Μανώλης Δούνιας
Πρωτότυπη Μουσική: Δημήτρης Καμαρωτός
Σύλληψη σκηνικού χώρου: Αιμίλιος Χειλάκης
Διαμόρφωση σκηνικού χώρου: Κατερίνα Χάρου
Κοστούμια: Makis Tselios Atelier
Φωτισμοί: Νίκος Βλασόπουλος
Βοηθός Σκηνοθετών: Νίκος Τσιμάρας
Artwork: Πέτρος Παράσχης
Αγωγή Λόγου: Ηλίας Παπαθανασίου
Διανομή:
Οθέλλος: Γιάννης Μπέζος, Ιάγος: Αιμίλιος Χειλάκης, Αιμιλία: Μυρτώ Αλικάκη. Βραβάντιος: Κώστας Κορωναίος, Κάσσιος: Αλέξανδρος Βάρθης, Δυσδαιμόνα: Μάιρα Γραβάνη, Ροδρίγος: Κωνσταντίνος Γαβαλάς, Μοντάνος: Κρις Ραντάνοφ, Δόγης: Μανώλης Δούνιας, Μπιάνκα: Ελευθερία Κοντογεώργη, Λουδοβίκος: Νίκος Τσιμάρας

Θέατρο Πέτρας: Τετάρτη 21 Ιουλίου
Θεατρική Παράσταση: «Οθέλλος» του Ουίλλιαμ Σαίξπηρ
Ώρα έναρξης: 21:30
Γενική είσοδος: 20 €
Ειδική τιμή εισιτηρίου για φοιτητές, άνω των 65 ετών, ΑΜΕΑ: 15 €
Προπώληση εισιτήριων: www.viva.gr

«Καραϊσκάκης: Ο παρεξηγημένος ήρωας»
2021-07-25 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η παράσταση «Καραϊσκάκης: Ὁ παρεξηγημένος ήρωας» έρχεται στο «Φεστιβάλ Πέτρας» του Δήμου Πετρούπολης την Κυριακή 25 Ιουλίου.

Η παράσταση αφορά τη ζωή και το έργο του Γεωργίου Καραϊσκάκη, πρωτεργάτη της Ελληνικής Επανάστασης. Η ιδιοτυπία του έργου είναι πως ο βασικός χαρακτήρας, ο Καραϊσκάκης, παρουσιάζεται εκ γραφής χωρίς καμία διάθεση ωραιοποίησης και ηρωοποίησης, αλλά η προσέγγισή του γίνεται με βάση κοινωνιολογικά και ψυχολογικά στοιχεία, ένα αποτέλεσμα έρευνας μηνών στο πρόσωπό του, που έδωσε την ευκαιρία στο έργο να περιλαμβάνει σκηνές που ζωντανεύουν αληθινά γεγονότα με την πρωτοτυπία των διαλόγων γραμμένων στην καθομιλουμένη γλώσσα της Επανάστασης.

Η παράσταση συμπράττει και με άλλες τέχνες πέραν της υποκριτικής, η οποία σε πλήρη συμφωνία με τη σκηνοθετική γραμμή του Μάνου Αντωνίου ισορροπεί μεταξύ λυρικού και ρεαλιστικού, έχοντας μια βουκολική όψη και δημιουργώντας μια ιδιαίτερη ατμόσφαιρα συνδυασμένη με τους εντυπωσιακούς φωτισμούς. Τη μουσική και τα τραγούδια της παράστασης υπογράφει η διεθνούς φήμης μουσικός και σολίστ του ακορντεόν Ζωή Τηγανούρια. Ο γνωστός χορογράφος Πέτρος Γάλλιας «ντύνει» την παράσταση, παράλληλα με τις εντυπωσιακές φορεσιές που παρελαύνουν τόσο στα χορικά όσο και στα διαλογικά μέρη, με την υπογραφή της Μάγδας Καλέμη. Το λιτό αλλά ταιριαστό με αυτό το έργο σκηνικό διάκοσμο επιμελείται ο αξιόλογος σκηνογράφος Marcelo.

Συντελεστές:
Συγγραφή – Ιστορική έρευνα: Γιάννης Κωσταράς
Σκηνοθεσία: Μάνος Αντωνίου
Μουσική επιμέλεια: Ζωή Τηγανούρια
Διδασκαλία χορού: Πέτρος Γάλλιας
Σκηνικά: Marcelo
Κοστούμια: Μάγδα Καλέμη

Ερμηνεύουν: Μάκης Αρβανιτάκης, Γιάννης Κωσταράς, Κων/νος Μπάζας, Θάνος Ζήκας, Κων/ νος Σπυρόπουλος, Κων/νος Ζωγραφόπουλος, Ιορδάνης Κελέσης, Ηλίας Μενάγιερ, Θανάσης Σκόπας.

Στον ρόλο του αφηγητή ο Κώστας Αρζόγλου. Καραϊσκάκης: Λεωνίδας Καλφαγιάννης, Γκόλφω: Ιωάννα Πηλιχού, Μαριώ: Φιλίτσα Καλογεράκου.

Θέατρο Πέτρας: Κυριακή 25 Ιουλίου
Θεατρική Παράσταση: «Καραϊσκάκης: Ὁ παρεξηγημένος ἥρωας»
Ώρα έναρξης: 21:30, Διάρκεια: 100 λεπτά
Γενική είσοδος: 15€
Ειδική τιμή εισιτηρίου για ανέργους, Πολύτεκνους, φοιτητές, ΑμεΑ: 12€
Προπώληση εισιτηρίων: https://www.viva.gr

«Προμηθέας Δεσμώτης» του Αισχύλου
2021-08-30 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο «Προμηθέας Δεσμώτης», η συνταρακτική τραγωδία του Αισχύλου, περιοδεύει σε όλη την Ελλάδα, κάνοντας στάση στο «Φεστιβάλ Πέτρας» τη Δευτέρα 30 Αυγούστου.
Στην τραγωδία, ο Αισχύλος πραγματεύεται την αντίσταση του αλυσοδεμένου στον Καύκασο Προμηθέα, να υποκύψει στο θέλημα του «ανελέητου» Διός. Πρόκειται για ένα ασταμάτητο αγώνα κατά της δύναμης της εξουσίας… Είναι ένα έργο, που χωρίς άλλο, αποκαλύπτει και τη βαθειά θρησκευτική ιδιοσυγκρασία του Αισχύλου.

Κείμενο Σκηνοθέτη
Στον «Προμηθέα Δεσμώτη» η σύλληψη, η δομή και η επεξεργασία του μύθου, έχουν για κέντρο τους τη μορφή του πάσχοντος θεού-προφήτη που ορθώνεται, υπερασπιζόμενος τον άνθρωπο, απέναντι στον απολυταρχικό μηχανισμό μιας θεϊκής τυραννίδας. Η παράσταση αποτελεί ένα θεατρικό και ταυτόχρονα μουσικό γεγονός. Οι ηθοποιοί αντλούν πληροφορίες από τη ρυθμικότητα του κειμένου και μεταβολίζουν, με το σώμα και τη φωνή, σε θεατρική δράση, τον ήχο και τον ρυθμό του ποιητικού λόγου. Με όχημα τη μουσική, δημιουργούν μια δυναμική πλατφόρμα σκηνικής αναπαράστασης και αναδεικνύουν το έργο σαν μια σπαρακτική και με συνεχή κλιμάκωση, επίκληση ενός πάσχοντος θεού για τον άνθρωπο. Χορωδιακά μέρη, μελωδίες και δυναμικοί ρυθμοί, δημιουργούν ένα παλλόμενο και ζωντανό ηχητικό περιβάλλον, μέσα από το οποίο αναδεικνύονται τα πρόσωπα μιας παλιάς μα πάντοτε διαχρονικής και επίκαιρης ιστορίας. Μιας ιστορίας που μπορεί να ακουστεί ως σκοτεινό σχόλιο για το παρόν ή ως φωτεινή ελπίδα για το μέλλον.

Συντελεστές:
Μετάφραση: Γιώργος Μπλάνας
Σκηνοθεσία: Άρης Μπινιάρης
Μουσική Σύνθεση: Φώτης Σιώτας
Σκηνικά: Μαγδαληνή Αυγερινού
Κοστούμια: Βασιλική Σύρμα
Σχεδιασμός φωτισμών: Αλέκος Αναστασίου
Χορογραφίες: Εύη Οικονόμου
Σύμβουλος δραματουργίας: Έλενα Τριανταφυλλοπούλου
Μετρική ανάλυση πρωτοτύπου: Καίτη Διαμαντάκου
Επιστημονική συνεργάτης: Κατερίνα Διακουμοπούλου
Βοηθός σκηνοθέτη: Δώρα Ξαγοράρη
Βοηθός σκηνογράφου: Ξένια Παπατριανταφύλλου
Βοηθός ενδυματολόγου: Αλέξανδρος Γαρνάβος
Παραγωγή: Θέατρο Πορεία, Συμπαραγωγή ΔΗΠΕΘΕ Κρήτης
Διανομή:
Προμηθέας: Γιάννης Στάνκογλου, Κράτος: Άρης Μπινιάρης, Βία: Κωνσταντίνος Γεωργαλής, Ήφαιστος: Δαυίδ Μαλτέζε, Ωκεανός: Αλέκος Συσσοβίτης, Ιώ: Ηρώ Μπέζου, Ερμής: Ιωάννης Παπαζήσης.
Χορός: (Αλφαβητικά)
Αντριάνα Αντρέοβιτς, Δήμητρα Βήττα, Φιόνα Γεωργιάδη, Κατερίνα Δημάτη, Γρηγορία Μεθενίτη, Νάνσυ Μπούκλη, Δώρα Ξαγοράρη, Λεωνή Ξεροβάσιλα, Αλεξία Σαπρανίδου
Μουσικός επί σκηνής: Νίκος Παπαϊωάννου (Βιολοντσέλο, effects).
Θέατρο Πέτρας: Δευτέρα 30 Αυγούστου
Θεατρική Παράσταση: «Προμηθέας Δεσμώτης» του Αισχύλου
Ώρα έναρξης: 21:00

«Ιππείς» του Αριστοφάνη
2021-09-01 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
30 χρόνια μετά το τελευταίο τους ανέβασμα από το Εθνικό Θέατρο, οι Ιππείς «καλπάζουν» σε σκηνοθεσία Κωνσταντίνου Ρήγου και έρχονται στο «Φεστιβάλ Πέτρας» την Τετάρτη 1 Σεπτεμβρίου.
Έπειτα από τη νίκη των Αθηναίων επί των Σπαρτιατών στη Σφακτηρία, η Αθήνα βρίσκεται στο απόγειο της δύναμής της και ο Κλέων αυξάνει τη δημοτικότητά του. Αυτό όμως δεν εμποδίζει τον Αριστοφάνη να εξαπολύσει μία αμείλικτη επίθεση εναντίον του, προσφέροντας παράλληλα μια κριτική ανάλυση της σχέσης του αθηναϊκού λαού με τους πολιτικούς που προσπαθούν να εξασφαλίσουν την εύνοιά του με κολακείες και απάτες, υπολογίζοντας μόνο το προσωπικό τους συμφέρον και όχι το γενικό καλό.
Οι «Ιππείς» παρουσιάστηκαν στα Λήναια το 424 π.Χ. και κέρδισαν το πρώτο βραβείο. Ήταν η πρώτη φορά που ο Αριστοφάνης σκηνοθέτησε ο ίδιος το έργο του. Πρόκειται για μία κωμική πολιτική αλληγορία με στόχο τον γνωστό δημαγωγό της εποχής, Κλέωνα, που μετά τον θάνατο του Περικλή απέκτησε ισχυρή θέση στη δημόσια ζωή του τόπου.
Εδώ παρουσιάζεται ως ο καινούργιος ευνοούμενος επιστάτης του Δήμου -του προσωποποιημένου λαού της Αθήνας- με το όνομα Παφλαγόνας.
Οι παλαιότεροι δούλοι του Δήμου, Δημοσθένης και Νικίας που υποφέρουν από την κακομεταχείριση του βάρβαρου Παφλαγόνα, βρίσκουν τον αντικαταστάτη του στο πρόσωπο ενός περαστικού αλλαντοπώλη.
Χειρότερος από τον Παφλαγόνα, ο άξεστος και αγράμματος αλλαντοπώλης, καταφέρνει με τη βοήθεια των Ιππέων, που αποτελούν τον Χορό της κωμωδίας, να θριαμβεύσει.
Όχι μόνο νικάει τον Παφλαγόνα σε όλες τις δοκιμασίες πετυχαίνοντας να γίνει ο καινούργιος επιστάτης, αλλά προξενεί και τη θαυματουργική αναγέννηση του Δήμου, ο οποίος αποκτά πάλι το μεγαλείο που είχε την εποχή των περσικών πολέμων. Ο ηττημένος Παφλαγόνας εκδιώκεται και ο Αλλαντοπώλης παίρνει τα ηνία της πόλης στα χέρια του.
Ταυτότητα παράστασης
Μετάφραση: Σωτήρης Κακίσης
Σκηνοθεσία – Χορογραφία: Κωνσταντίνος Ρήγος
Μουσική: Θοδωρής Ρέγκλης
Σκηνικό: Κωνσταντίνος Ρήγος – Μαίρη Τσαγκάρη
Κοστούμια: Νατάσα Δημητρίου
Φωτισμοί: Χρήστος Τζιόγκας
Συνεργάτης χορογράφου: Μαρκέλλα Μανωλιάδη
Βοηθός σκηνοθέτη: Άγγελος Παναγόπουλος
Μουσική διδασκαλία: Μελίνα Παιονίδου
Βοηθός σκηνογράφου: Αλέγια Παπαγεωργίου
Β’ Βοηθός Σκηνοθέτη: Χριστίνα Στεφανίδη
Βοηθός ενδυματολόγου: ΑλίσαΜπουλάτ
Βοηθός ενδυματολόγου: Κατερίνα Κωστάκη
Δραματολόγος παράστασης: Εύα Σαραγά
Η προσαρμογή των στίχων των χορικών έγινε από τον Θοδωρή Ρέγκλη. Οι πρωτότυποι στίχοι του τραγουδιού «Αφεντικό» γράφτηκαν από τον Πάνο Μουζουράκη και τον Θοδωρή Ρέγκλη.
Διανομή (αλφαβητικά):
Αλλαντοπώλης: Κωνσταντίνος Αβαρικιώτης
Δήμος: Στέλιος Ιακωβίδης
Κλέων: Κώστας Κόκλας
Δημοσθένης: Πάνος Μουζουράκης
Νικίας: Κωνσταντίνος Πλεμμένος
Kορυφαίοι Χορού:
Στεφανία Γουλιώτη, Κωνσταντίνος Μπιμπής (γιουκαλίλι), Γιάννης Χαρίσης
Χορός:
Πάρις Αλεξανδρόπουλος, Αλέξανδρος Βαρδαξόγλου, Θάνος Γρίβας (κιθάρα), Πάνος Ζυγούρος (μελόντικα), Κωνσταντίνος Καϊκής, Γιάννης Καράμπαμπας (κιθάρα), Αλκιβιάδης Μαγγόνας (κλαρινέτο), Βασίλης Μπούτσικος (κιθάρα), Γιώργος Πατεράκης (κιθάρα), Κωνσταντίνος Πλεμμένος, Περικλής Σιούντας (μπαγιάν), Γιώργος Σκαρλάτος (ευφώνιο), Αντώνης Σταμόπουλος (κιθάρα).
Μουσικός επί σκηνής: Λαέρτης Μαλκότσης (σαξόφωνο)
Θέατρο Πέτρας: Τετάρτη 1 Σεπτεμβρίου
Θεατρική Παράσταση: «Ιππείς» του Αριστοφάνη
Ώρα έναρξης: 21:00

«Ορέστης» του Ευριπίδη
2021-09-02 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο «Ορέστης» του Ευριπίδη, η πρώτη σκηνοθετική απόπειρα αρχαίας ελληνικής τραγωδίας του Γιάννη Κακλέα, έρχεται στο «Φεστιβάλ Πέτρας» την Πέμπτη 2 Σεπτεμβρίου.
Πρόκειται για ένα έργο γεμάτο σφοδρές συγκρούσεις, ανατροπές, απολογίες και έντονο πολιτικό προβληματισμό. Ένα έργο που δεν σταματά να θέτει συνεχώς ερωτήματα για τις σχέσεις των γενεών και των φύλων, της κοινωνικής συνοχής και της επιβίωσης των νέων σ’ έναν κόσμο που καθορίζεται από παράγοντες έξω από τους ίδιους.
Στον «Ορέστη» ο Ευριπίδης πιάνει το νήμα του μύθου των δύο αδερφών, του Ορέστη και της Ηλέκτρας, αμέσως μετά τη δολοφονία της Κλυταιμνήστρας, για να τον φέρει πιο κοντά στα ανθρώπινα μέτρα και να μιλήσει για την επιβίωση των νέων σ’ έναν κόσμο που καθορίζεται από συνθήκες που τους ξεπερνούν. Βυθίζει τους ήρωες του στο σκοτάδι της θλίψης, της απελπισίας και της απόγνωσης αναζητώντας το Φως.
Την Αλήθεια.
Την Αυτογνωσία.
Βρισκόμαστε στο Άργος.
Η Ηλέκτρα και ο Ορέστης νέοι, πληγωμένοι, εύθραυστοι, απροστάτευτοι και ευάλωτοι, ασφυκτιώντας μέσα στον μύθο τους, μετατρέπονται σε άγρια ζώα.
Αποδιωγμένοι μετά την πράξη τους γίνονται από παιδιά βασιλέων μιάσματα στην ίδια τους την οικογένεια και ανεπιθύμητοι στην ίδια τους την πατρίδα.
Ο Μενέλαος και η Ελένη φτάνουν από την Τροία. Τα δύο αδέλφια ελπίζουν στην παρέμβαση του Μενέλαου, αλλά ούτε αυτός ούτε ο Τυνδάρεως σκοπεύουν να τους βοηθήσουν. Ο Ορέστης στρέφεται τότε στον Πυλάδη. Οι δυο τους, με τη βοήθεια της Ηλέκτρας, σχεδιάζουν ένα πλάνο εκδίκησης με θύματα την Ελένη και την κόρη της, Ερμιόνη. Την τελική λύση έρχεται να δώσει η παρέμβαση του από μηχανής θεού, Απόλλωνα.

Συντελεστές:
Σκηνοθεσία/Δραμ. επεξεργασία: Γιάννης Κακλέας
Μετάφραση: Γιώργος Χειμωνάς
Σκηνικά: Ηλένια Δουλαδίρη/Γιάννης Κακλέας
Κοστούμια: Ηλένια Δουλαδίρη
Μουσική: Σταύρος Γασπαράτος
Κίνηση: Άρης Σερβετάλης
Φωτισμοί: Στέλλα Κάλτσου
Βοηθός σκηνοθέτη: Αγγελική Τρομπούκη
Β΄ Βοηθός σκηνοθέτη: Άρης Κακλέας
Βοηθός ενδυματολόγου: Ιωάννα Καλαβρού
Βοηθός συνθέτη: Αλεξάνδρα Κατερινοπούλου
Βοηθός Φωτίστριας: Στέβη Κουτσοθανάση

Ηθοποιοί:
ΑΡΗΣ ΣΕΡΒΕΤΑΛΗΣ (Ορέστης), ΜΑΙΡΗ ΜΗΝΑ (Ηλέκτρα), ΠΑΝΟΣ ΒΛΑΧΟΣ (Μενέλαος), ΑΙΜΙΛΙΑΝΟΣ ΣΤΑΜΑΤΑΚΗΣ (Πυλάδης), ΓΙΩΡΓΟΣ ΨΥΧΟΓΙΟΣ (Τυνδάρεως), ΝΙΚΟΛΕΤΑ ΚΟΤΣΑΗΛΙΔΟΥ (Ωραία Ελένη), ΖΕΡΟΜ ΚΑΛΟΥΤΑ (Φρύγας), ΚΑΤΕΡΙΝΑ ΖΑΦΕΙΡΟΠΟΥΛΟΥ, ΑΛΚΗΣΤΙΣ ΖΙΡΩ, ΝΙΚΗ ΛΑΜΗ, ΙΩΑΝΝΑ ΛΕΚΚΑ, ΔΑΝΑΗ ΜΟΥΤΣΟΠΟΥΛΟΥ, ΜΑΤΙΝΑ ΠΕΡΓΙΟΥΔΑΚΗ, ΕΛΙΖΑ ΣΚΟΛΙΔΗ, ΑΝΑΣΤΑΣΙΑ ΣΤΥΛΙΑΝΙΔΗ, ΗΛΕΚΤΡΑ ΦΡΑΓΚΙΑΔΑΚΗ
Παραγωγή:
ΤΕΧΝΗΧΩΡΟΣ

Θέατρο Πέτρας: Πέμπτη 2 Σεπτεμβρίου
Θεατρική Παράσταση: «Ορέστης» του Ευριπίδη
Ώρα έναρξης: 21:00
Γενική είσοδος: 20 €
Ειδική τιμή εισιτηρίου για φοιτητές & άνω των 65 ετών: 17 €
Ηλεκτρονική προπώληση εισιτήριων: https://www.viva.gr/tickets/theatre/periodeia/orestis-tou-evripidi/

«Όρνιθες» του Αριστοφάνη
2021-09-10 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι εμβληματικές «Όρνιθες» του ΚΘΒΕ έρχονται στο «Φεστιβάλ Πέτρας» την Παρασκευή 10 Σεπτεμβρίου και μας καλούν να «ανοίξουμε φτερά».
Η παράσταση
Ο Πεισθέταιρος και ο Ευελπίδης απηυδισμένοι από τη διαφθορά σε πολιτικό, κοινωνικό και οικονομικό επίπεδο, στην οποία έχει περιέλθει η πόλη, φεύγουν για να βρουν τον Τηρέα, τώρα πια Έποπα, κάποτε άνθρωπο, τώρα πια τσαλαπετεινό, για να μάθουν από αυτόν και τα άλλα πουλιά -που πετούν ψηλά και ίσως γνωρίζουν- αν υπάρχει κάποιος τόπος ειρηνικός να πάνε να ζήσουν εκεί. Εκείνος δεν γνωρίζει, και τότε ο Πεισθέταιρος του προτείνει να ιδρύσουν από κοινού μια νέα Πολιτεία -μεταξύ ουρανού και γης- που θα εξουσιάζει ταυτόχρονα θεούς και ανθρώπους και όπου τα πουλιά θα έχουν τη θέση που τους αναλογεί. Πριν ακόμα, καλά- καλά, χτιστεί η νέα Πολιτεία, η φήμη της εξαπλώνεται, γίνεται μόδα ανάμεσα στους ανθρώπους αλλά αυτό αναστατώνει τους θεούς. Επισκέπτες από γη και ουρανό πάνε κι έρχονται και όλοι προσπαθούν να αποκομίσουν οφέλη από την ίδρυσή της. Ο Πεισθέταιρος συνδιαλέγεται με Θεούς και ανθρώπους, συνάπτει ή απορρίπτει συμμαχίες, επιβάλλει τους δικούς του κανόνες -ακόμα και με τη βία- πάντα στο όνομα της Δημοκρατίας, παντρεύεται τη κόρη του Δία και ανακηρύσσεται παντοκράτορας. Η νέα Πολιτεία είναι μια ουτοπία που διέπεται από λογικούς κανόνες και λειτουργεί ως φανταστικό πείραμα. Τι θα γινόταν αν η ανθρώπινη λογική δοκίμαζε τα όρια της πιο αδιαμφισβήτητης (;) εξουσίας; Ο Αριστοφάνης με εργαλεία του τη σάτιρα και τη φαντασία, καταφέρνει να μετουσιώσει την πίκρα και την αγανάκτηση σε κωμικότητα και να αναδείξει ακόμα μια φορά τη λυτρωτική λειτουργία του γέλιου.
Συντελεστές:
Μετάφραση: Κ. Χ. Μύρης
Σκηνοθεσία: Γιάννης Ρήγας
Σκηνικά: Κέννυ Μακ Λέλλαν
Κοστούμια: Δέσποινα Ντάνη
Μουσική: Γιώργος Χριστιανάκης
Χορογραφία: Δημήτρης Σωτηρίου
Φωτισμοί: Στέλιος Τζολόπουλος
Μουσική διδασκαλία: Χρύσα Τουμανίδου
Μάσκες: Μάρθα Φωκά
Κίνηση μάσκας: Σίμος Κακάλας
Βοηθός σκηνοθέτης: Μιχάλης Σιώνας
Βοηθός σκηνοθέτη: Αντρέας Κουτσουρέλης
Β΄ Βοηθός σκηνοθέτη: Χριστόφορος Μαριάδης
Βοηθοί σκηνογράφου- ενδυματολόγου: Ελίνα Ευταξία, Κέλλυ Εφραιμίδου
Φωτογράφιση παράστασης: Τάσος Θώμογλου
Οργάνωση παραγωγής: Αθανασία Ανδρώνη, Μαριλύ Βεντούρη
Παίζουν οι ηθοποιοί:
Ελευθερία Αγγελίτσα (Τριβαλλός), Λίλα Βλαχοπούλου (Υπηρέτης του Έποπα), Ιωάννα Δεμερτζίδου (Κήρυκας, Πουλί από το Παρελθόν), Δημήτρης Διακοσάββας (Κινησίας), Αριστοτέλης Ζαχαράκης (Επιθεωρητής, Ψευδομάρτυρας), Χριστίνα Ζαχάρωφ (Ψευδομάρτυρας, Δούλος), Στεφανία Ζώρα (Β΄ Αγγελιοφόρος), Ήριννα Κεραμίδα (Ψευδομάρτυρας, Δούλος), Μαριάννα Κιμούλη (Κήρυκας), Γιώργος Κολοβός (Προμηθέας), Αναστασία-Ραφαέλα Κονίδη (Κήρυκας), Μάρα Μαλγαρινού (Κήρυκας, Πουλί Δερβίσης), Τατιάνα Μελίδου (Ψευδομάρτυρας, Βασιλεία), Χρυσή Μπαχτσεβάνη (Κήρυκας), Κλειώ-Δανάη Οθωναίου (Ίρις), Βασίλης Παπαδόπουλος (Έποπας, Μέτων, Ψευδομάρτυρας), Γρηγόρης Παπαδόπουλος (Ηρακλής), Θανάσης Ραφτόπουλος (Μέτων, Ψευδομάρτυρας), Θανάσης Ρέστας (Α΄ Αγγελιοφόρος, Ποσειδών), Γιάννης Σαμψαλάκης (Ευελπίδης), Περικλής Σιούντας (Συνταγματολόγος, Ψευδομάρτυρας), Κατερίνα Σισίννι (Αγγελιοφόρος), Βασίλης Σπυρόπουλος (Ιερέας), Γιάννης Τσεμπερλίδης (Ποιητής), Ιώβη Φραγκάτου (Χρησμολόγος), Ταξιάρχης Χάνος (Πεισθέταιρος).
Μαζί τους συμμετέχει πολυπληθής θίασος ηθοποιών.
Θέατρο Πέτρας: Παρασκευή 10 Σεπτεμβρίου
Θεατρική Παράσταση: «Όρνιθες» του Αριστοφάνη
Ώρα έναρξης: 21:00
Γενική είσοδος: 15 €
Ειδική τιμή εισιτηρίου για φοιτητές, ανέργους, άνω των 65 ετών: 10 €
ΑΜΕΑ και συνοδούς: 8 €
Προπώληση εισιτήριων: www.ntng.gr, www.viva.gr, 11876

«Φοίνισσες» του Ευριπίδη
2021-09-15 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Oι «Φοίνισσες» του Ευριπίδη, θα παρουσιαστούν στο «Φεστιβάλ Πέτρας» την Τετάρτη 15 Σεπτεμβρίου από το Εθνικό Θέατρο και τη σύγχρονη σκηνοθετική ματιά του Γιάννη Μόσχου, που καταθέτει τη δική του παραστασιακή εκδοχή του έργου και επιχειρεί να αναδείξει τις μεθοδεύσεις που οδηγούν τους λαούς σε καταστροφικές διχόνοιες και εμφύλιες διαμάχες.

Ο Ευριπίδης στις«Φοίνισσες» συνθέτει ένα πολυπρόσωπο οικογενειακό και πολιτικό δράμα για την αδελφοκτόνα μάχη Ετεοκλή και Πολυνείκη, στρέφοντας παράλληλα το ενδιαφέρον των θεατών σε αξίες όπως η δικαιοσύνη, η ισότητα και η ισοτιμία.

Ο οίκος των Λαβδακιδών συνταράσσεται συθέμελα και η πόλη της Θήβας ετοιμάζεται για έναν ακόμη φόρο αίματος στην Σφίγγα.
Ο τυφλός Οιδίποδας κλεισμένος στο υπόγειο του παλατιού καταριέται τους δυο γιούς του, Πολυνείκη και Ετεοκλή, να βασιλέψουν μέσα στο αίμα. Εκείνοι για να αποτρέψουν την εκπλήρωση της πατρικής κατάρας αποφασίζουν να αναλάβουν εκ περιτροπής τη διακυβέρνηση. Όταν έρχεται η ώρα, όμως, να παραχωρήσει ο Ετεοκλής το θρόνο στον Πολυνείκη, εκείνος αρνείται και εξορίζει τον αδελφό του.
Το έργο διαδραματίζεται την ημέρα που ο εξόριστος Πολυνείκης, επικεφαλής του αργίτικου στρατού, βρίσκεται έξω από τα τείχη της Θήβας έτοιμος να επιτεθεί για να πάρει πίσω ό,τι του έχει στερηθεί με άδικο τρόπο.
Μέσα από τα τείχη, η Ιοκάστη σε ρόλο ειρηνοποιού προσπαθεί να συμφιλιώσει τα δύο αδέλφια απευθυνόμενη πότε στο συναίσθημά τους και πότε στη λογική τους και την πολιτική τους υστεροφημία.

Ταυτότητα παράστασης

Μετάφραση: Νικηφόρος Παπανδρέου
Σκηνοθεσία – Δραματουργική προσαρμογή: Γιάννης Μόσχος
Σκηνικά: Τίνα Τζόκα
Κοστούμια: Ιωάννα Τσάμη
Μουσική: Θοδωρής Οικονόμου
Χορογράφος: Αμάλια Μπένετ
Συνεργάτις χορογράφου: Αντιγόνη Γύρα
Video Design: Αποστόλης Κουτσιανικούλης
Φωτισμοί: Λευτέρης Παυλόπουλος
Επιστημονική σύμβουλος: Ελένη Παπάζογλου
Μουσική διδασκαλία: Μελίνα Παιονίδου
Βοηθός σκηνοθέτη: Εύη Νάκου
Β’ Βοηθός σκηνοθέτη: Έλενα Αντωνοπούλου
Δραματολόγος παράστασης: Βιβή Σπαθούλα

Διανομή (αλφαβητικά)
Αγγελιαφόρος: Γιώργος Γλάστρας, Ιοκάστη: Μαρία Κατσιαδάκη, Σφίγγα: Σεσίλ Μικρούτσικου, Αντιγόνη: Λουκία Μιχαλοπούλου, Παιδαγωγός: Κώστας Μπερικόπουλος, Τειρεσίας: Αλέξανδρος Μυλωνάς, Μενοικέας: Βασίλης Ντάρμας, Ετεοκλής: Αργύρης Ξάφης, Οιδίπους: Δημήτρης Παπανικολάου, Πολυνείκης: Θάνος Τοκάκης, Κρέων: Χρήστος Χατζηπαναγιώτης

Χορός (αλφαβητικά)
Νεφέλη Μαϊστράλη, Ζωή Μυλωνά, Ελπίδα Νικολάου, Σταύρια Νικολάου, Κατερίνα Παπανδρέου, Κατερίνα Πατσιάνη, Ελίνα Ρίζου, Μαριάμ Ρουχάτζε, Θάλεια Σταματέλου, Στυλιανή Ψαρουδάκη

Θέατρο Πέτρας: Τετάρτη 15 Σεπτεμβρίου
Θεατρική Παράσταση: «Φοίνισσες» του Ευριπίδη
Ώρα έναρξης: 21:00

Γάλα, αίμα
2021-09-23 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Γάλα, αίμα
της Αλεξάνδρας Κ*
Το Φεστιβάλ Αθηνών Επιδαύρου και ο Δήμος Πετρούπολης προχώρησαν σε μια σημαντική σύμπραξη με την ένταξη τριών πετυχημένων παραγωγών στο πρόγραμμα του «Διεθνούς Φεστιβάλ Πέτρας».
Οι θεατρικές βραδιές ξεκινούν την Πέμπτη 23 Σεπτεμβρίου με την παράσταση «γάλα, αίμα» της Αλεξάνδρας Κ* σε σκηνοθεσία Γιάννου Περλέγκα.
Βρισκόμαστε στο καλοκαίρι του 1958, σε ένα χωριό της ελληνικής επαρχίας. Η Ξένη, εγκαταλελειμμένη από τον άντρα της, ο οποίος ετοιμάζεται να παντρευτεί μία νεότερη γυναίκα, βρίσκεται αντιμέτωπη με τα σχόλια του χωριού, στο οποίο έχει έρθει να ζήσει ακολουθώντας τον άντρα της. Έχει περάσει χρόνια περιορισμένη στους ρόλους της κόρης, της συζύγου και της μητέρας, υπό το άγρυπνο βλέμμα της μικρής τοπικής κοινωνίας. Πλέον, μην έχοντας κανέναν ρόλο να υπηρετήσει, ψάχνει να βρει τι έχει απομείνει απ’ αυτήν ακόμα ζωντανό. Μπροστά στα μάτια της βλέπει τις κόρες της να οδηγούνται στην ίδια ακριβώς ζωή με τη δική της, σε ένα επαναλαμβανόμενο παιχνίδι ανθρωποφαγίας των γυναικών, που βρίσκονται εγκλωβισμένες στον κοινωνικό τους ρόλο.
Η Ξένη/Μήδεια της Αλεξάνδρας Κ* σκοτώνει τις κόρες της για να τις απελευθερώσει από τα μελλοντικά δεινά τους. Σε μια δυνατή συνομιλία με όσα συμβαίνουν στις μέρες μας και όσα διακυβεύονται στο πεδίο της ισότητας των φύλων, η συγγραφέας καταθέτει ένα εξαιρετικό σχόλιο για τη θέση των γυναικών: «Για μένα η ηρωίδα μου, σκηνή τη σκηνή, βιώνει αυτήν την αποκάλυψη που τώρα βιώνουμε όλες: ότι τα πράγματα που θεωρούσαμε χρέος μας –αν όχι καμάρι μας– να ανεχόμαστε, ήταν εξ αρχής καταπιεστικά, επώδυνα και παράλογα. Γιατί η εμπειρία μας ως γυναίκες ήταν γραμμένη και υπαγορευμένη από μάτια, μυαλά και χέρια ανδρικά».
Ο Γιάννος Περλέγκας σκηνοθετεί το γάλα, αίμα, αναδεικνύοντας την ιδιαίτερη γραφή της Αλεξάνδρας Κ* και δίνοντας έμφαση στη φόρμα και στον ρυθμό. Με τη σύμπραξη ενός εξαιρετικού θιάσου, στον οποίο η Έλενα Τοπαλίδου ερμηνεύει τον κεντρικό ρόλο της Ξένης, και με ζωντανή μουσική επί σκηνής, μας μεταφέρει στην ατμόσφαιρα του έργου μέσα από το ιδιαίτερο καλλιτεχνικό του στίγμα.
Με ελληνικούς και αγγλικούς υπέρτιτλους
Συντελεστές:
Σκηνοθεσία: Γιάννος Περλέγκας
Σκηνικά – Κοστούμια: Λουκία Χουλιάρα
Σχεδιασμός φωτισμών: Τάσος Παλαιορούτας
Μουσική επιμέλεια – Διδασκαλία: Στράτος Γκρίντζαλης
Βοηθός σκηνοθέτη: Γιώργης Βασιλόπουλος
Κατασκευές κοστουμιών: Σάλι Αλάραμπι
Ειδικές κατασκευές: Σωκράτης Παπαδόπουλος, Αλέξανδρος Λόγγος, Δημήτρης Μωραΐτης, Γιώργος Κυριαζόπουλος
Κατασκευές σκηνικών: Κομνηνός Κουσιέρας
Κομμώσεις: Θωμάς Γαλαζούλας
Παίζουν:
Έλενα Τοπαλίδου (η ξένη), Μάγδα Καυκούλα (η δασκάλα τους, Μια νέα), Γιώργης Βασιλόπουλος (ο φίλος τους, Ένας νέος), Γιάννος Περλέγκας (ο πατέρας της, Ένας γέρος), Σύρμω Κεκέ (η μάνα του, Μια γριά), Μιχάλης Τιτόπουλος (ο άντρας της, Ένας άνδρας), Λήδα Κουτσοδασκάλου (Το πρώτο κορίτσι), Αλίκη Γεωργίου (Το δεύτερο κορίτσι)
Μουσικοί επί σκηνής: Στράτος Γκρίντζαλης, Τίμος Ντέμος
Εκτέλεση παραγωγής: Ευάγγελος Κώνστας – Constantly Productions
Θέατρο Πέτρας: Πέμπτη 23 Σεπτεμβρίου
Θεατρική Παράσταση: «γάλα, αίμα» της Αλεξάνδρας Κ*
Ώρα έναρξης: 21:00
Εισιτήρια: Γενική είσοδος: 15€
Ειδική τιμή εισιτηρίου για φοιτητές, 65+, Καλλ. Σωματείων: 12€
Για ανέργους, ΑΜΕΑ, Σπουδαστικό Καλλ. Σχολών: 5€
Προπώληση εισιτήριων: aefestival.gr | tickets.aefestival.gr | ticketservices.gr / 210-7234567 / Κεντρικά εκδοτήρια (Πανεπιστημίου 39) & Καταστήματα Public.
Υπηρεσία μεταφοράς θεατών.
Παρέχεται δωρεάν με την αγορά του εισιτηρίου.
Λεωφορείο του Φεστιβάλ αναχωρεί στις 19:00 από το Σύνταγμα (Μνημείο του Άγνωστου Στρατιώτη) και μετά το πέρας των παραστάσεων παραλαμβάνει το κοινό για επιστροφή στην αφετηρία.

Κρεουργία
2021-09-25 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Κρεουργία
του Γιάννη Μαυριτσάκη
Οι θεατρικές βραδιές συνεχίζονται στο «Φεστιβάλ Πέτρας», με μία ακόμη πετυχημένη παραγωγή του «Φεστιβάλ Αθηνών Επιδαύρου», το Σάββατο 25 Σεπτεμβρίου. Πρόκειται για την παράσταση «Κρεουργία» του Γιάννη Μαυριτσάκη σε σκηνοθεσία Γιώργου Σκεύα.
Εμπνευσμένος από τις Βάκχες του Ευριπίδη και ακόμα περισσότερο από το σκοτάδι του πιο τελετουργικού έργου της αρχαίας θεατρικής γραμματείας, ο Γιάννης Μαυριτσάκης παραδίδει ένα νέο αίνιγμα. Ο Γιώργος Σκεύας αναλαμβάνει να φέρει επί σκηνής την Κρεουργία, ένα έργο στο οποίο όλα εκτυλίσσονται σε μια εικονική πραγματικότητα, όπου κυριαρχεί ο έλεγχος και η συνεχής παρακολούθηση. Εκεί, τα γνωστά πρόσωπα της αρχαίας τραγωδίας έχουν απρόσμενους ρόλους, χωρίς όμως να μπορούν να ξεφύγουν από το βάρος του μύθου τους.
Όπως λέει ο σκηνοθέτης: «Το σύμπαν της Κρεουργίας μας καλεί να βυθιστούμε στους κόλπους του. Η αναμόχλευση του μύθου των Βακχών συναντά το ά-λογο της μνήμης και το αδύνατο της βούλησης, σε ένα τεχνοκρατικό κόσμο που συνεχώς μεταλλάσσεται, διαφεύγοντας αενάως ενός καθ-ορισμένου σχήματος. Τα πρόσωπα του έργου –Διόνυσος, Πενθέας, Αγαύη, Κάδμος, Τειρεσίας, Αγγελιοφόρος– επαναπροσδιορίζονται σε ένα σύγχρονο πλαίσιο, φέροντας, ακούσια, το βάρος του μύθου τους. Αυτό ακριβώς το στοιχείο, το βάρος του μύθου ως πεπρωμένο, είναι που καθιστά τα πρόσωπα της Κρεουργίας πάσχοντα. Στα ανάκτορα της μνήμης, γεννιέται μια νέα πραγματικότητα, μια περιοχή όπου καταργούνται οι διαχωρισμοί ανάμεσα στο φανερό και το αφανέρωτο, στο μακροσκοπικό και το μικροσκοπικό. Μια «εικονική πραγματικότητα», όπου κυριαρχεί ο «έλεγχος» και η συνεχής «παρακολούθηση». Σ’ αυτή τη «ζώνη», όπου τα όρια μεταξύ των δύο φύλων, μεταξύ του ανθρώπινου και του θείου, συνθλίβονται, συντελείται η μεταμόρφωση.
Στον κόσμο της Κρεουργίας, οι ήρωες εναντιώνονται και υπακούουν ταυτόχρονα, στη δύναμη που ορίζει την ύπαρξή τους. Μεταμορφώνονται. Υπέρτατο αλλά και μοναδικό όπλο τους, o λόγος. Ένα απύθμενο πλέγμα από λέξεις, που δημιουργεί μια ποιητική πύκνωση. Με τον λόγο και τις λέξεις, με τη γλώσσα, οι ήρωες κερδίζουν αστραπιαίες νίκες, μικρές, απατηλές εκλάμψεις, πριν βυθιστούν για πάντα στο αναπόφευκτο έρεβος του αγνώστου».
Με ελληνικούς και αγγλικούς υπέρτιτλους
Το έργο κυκλοφορεί από τη νέα θεατρική σειρά του Φεστιβάλ Αθηνών Επιδαύρου σε συνεργασία με τις εκδόσεις Νεφέλη, στα βιβλιοπωλεία και τα πωλητήρια του Φεστιβάλ.
Συντελεστές:
Σκηνοθεσία – Βίντεο: Γιώργος Σκεύας
Σκηνικά: Θάλεια Μέλισσα
Κοστούμια: Εβελίνα Δαρζέντα
Μουσική – Σχεδιασμός ήχων: Σήμη Τσιλαλή
Φωτισμοί: Κατερίνα Μαραγκουδάκη
Ηχοληψία – Σχεδιασμός ήχου: Κώστας Μιχόπουλος
Βοηθός σκηνοθέτη: Γιάννης Σαβουιδάκης
Βοηθός σκηνογράφου: Ίρις Σκολίδη
Φωτογραφίες: Ελίνα Γιουνανλή
Πρόμο βίντεο: Φώτης Φωτόπουλος
Παίζουν:
Μάξιμος Μουμούρης (Διόνυσος), Γιώργος Νούσης (Πενθέας), Κόρα Καρβούνη (Αγαύη), Αγγελική Παπαθεμελή (Αγγελιοφόρος), Γιώργος Ζιόβας (Κάδμος), Γιώργος Φριντζήλας (Τειρεσίας)
Εκτέλεση παραγωγής: Highway Productions – Γιώργος Λυκιαρδόπουλος
Διεύθυνση παραγωγής: Κατερίνα Μπερδέκα
Οργάνωση παραγωγής: Πάνος Σβολάκης
Θέατρο Πέτρας: Σάββατο 25 Σεπτεμβρίου
Θεατρική Παράσταση: «Κρεουργία» του Γιάννη Μαυριτσάκη
Ώρα έναρξης: 21:00
Εισιτήρια: Γενική είσοδος: 15€
Ειδική τιμή εισιτηρίου για φοιτητές, 65+, Καλλ. Σωματείων: 12€
Για ανέργους, ΑΜΕΑ, Σπουδαστικό Καλλ. Σχολών: 5€
Προπώληση εισιτήριων: aefestival.gr | tickets.aefestival.gr | ticketservices.gr / 210-7234567 / Κεντρικά εκδοτήρια (Πανεπιστημίου 39) & Καταστήματα Public.
Υπηρεσία μεταφοράς θεατών.
Παρέχεται δωρεάν με την αγορά του εισιτηρίου.
Λεωφορείο του Φεστιβάλ αναχωρεί στις 19:00 από το Σύνταγμα (Μνημείο του Άγνωστου Στρατιώτη) και μετά το πέρας των παραστάσεων παραλαμβάνει το κοινό για επιστροφή στην αφετηρία.

"Η Φαίδρα καίγεται" της Αμάντας Μιχαλοπούλου
2021-09-27 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Φαίδρα καίγεται
της Αμάντας Μιχαλοπούλου

Ο κύκλος Contemporary Ancients του Φεστιβάλ Αθηνών Επιδαύρου 2021, ολοκληρώνεται εντυπωσιακά με την παράσταση «Η Φαίδρα καίγεται» της Αμάντας Μιχαλοπούλου που θα παρουσιαστεί στο «Φεστιβάλ Πέτρας», τη Δευτέρα 27 Σεπτεμβρίου.

Το έργο συνομιλεί με τον Ιππόλυτο του Ευριπίδη. Όμως, στον αντίποδα της ενοχικής Φαίδρας του αρχαίου μύθου και των κλασικών μεταγραφών της, και εμπνευσμένη από την ερωτική ηρωίδα της Τσβετάγεβα, η σύγχρονη Φαίδρα της Αμάντας Μιχαλοπούλου αναλαμβάνει την ευθύνη της επιθυμίας της και έρχεται αντιμέτωπη με τη φωτιά. «Ήθελα μια Φαίδρα που να μην πεθαίνει, αλλά να αντιμετωπίζει τον ερωτισμό της ως κάλεσμα ζωής. Όχι νεάζουσα, αλλά έφηβη στην καρδιά. Έτοιμη να ζήσει την υπόλοιπη ζωή της ακούγοντας το κάλεσμα του πάθους ως υπόσχεση ζωτικότητας», αναφέρει η συγγραφέας.

Η παράσταση του Γιάννη Καλαβριανού προτάσσει μια σύγχρονη ανάγνωση του έργου, αποφεύγοντας το στερεότυπο του αταίριαστου έρωτα, που ακολουθεί τον μύθο της Φαίδρας από την αρχαιότητα ως σήμερα. H πλοκή διαδραματίζεται ένα καλοκαίρι σε κάποιο εξοχικό στην Πελοπόννησο. Τη Φαίδρα ερμηνεύει η εξαιρετική ηθοποιός Άννα Μάσχα, ενώ τον Ιππόλυτο ενσαρκώνει ο ανερχόμενος Νίκος Λεκάκης.

Με ελληνικούς και αγγλικούς υπέρτιτλους

Το έργο κυκλοφορεί από τη νέα θεατρική σειρά του Φεστιβάλ Αθηνών Επιδαύρου σε συνεργασία με τις εκδόσεις Νεφέλη, στα βιβλιοπωλεία και τα πωλητήρια του Φεστιβάλ.

Συντελεστές:
Σκηνοθεσία: Γιάννης Καλαβριανός
Σκηνικά: Εύα Μανιδάκη
Κοστούμια: Βάνα Γιαννούλα
Φωτισμοί: Νίκος Βλασόπουλος
Σύνθεση μουσικής: Δήμητρα Τρυπάνη
Επιμέλεια κίνησης: Μαριάννα Καβαλλιεράτου
Τραγούδι: Γιώργος Γλάστρας
Στίχοι: Γιάννης Καλαβριανός / Η ηχογράφηση έγινε στο Studio 19st
Έπαιξαν οι μουσικοί: Ίλυα Αλγκάερ (κοντραμπάσο), Άντζυ Κασδά (βιολί), Δήμητρα Κοκκινοπούλου (πιάνο), Δέσποινα Σπανού (βιολοντσέλο)
Βοηθός σκηνοθέτη: Αλεξία Μπεζίκη
Βοηθός σκηνογράφου: Άννα Ζούλια
Φωτογραφίες: Ελίνα Γιουνανλή

Παίζουν: Άννα Μάσχα (Φαίδρα), Νίκος Λεκάκης (Ιππόλυτος), Μαρία Κοσκινά (Ληώνη), Μαρία Μοσχούρη (Αφροδίτη), Ειρήνη Ιωάννου-Παπανεοφύτου (Άρτεμη)

Εκτέλεση παραγωγής: Εταιρεία Θεάτρου Sforaris
Διεύθυνση παραγωγής: Κατερίνα Μπερδέκα
Οργάνωση παραγωγής: Πάνος Σβολάκης

Θέατρο Πέτρας: Δευτέρα 27 Σεπτεμβρίου
Θεατρική Παράσταση: «Η Φαίδρα καίγεται» της Αμάντας Μιχαλοπούλου
Ώρα έναρξης: 21:00
Εισιτήρια: Γενική είσοδος: 15€
Ειδική τιμή εισιτηρίου για φοιτητές, 65+, Καλλ. Σωματείων: 12€
Για ανέργους, ΑΜΕΑ, Σπουδαστικό Καλλ. Σχολών: 5€
Προπώληση εισιτήριων: aefestival.gr | tickets.aefestival.gr | ticketservices.gr / 210-7234567 / Κεντρικά εκδοτήρια (Πανεπιστημίου 39) & Καταστήματα Public.

Υπηρεσία μεταφοράς θεατών.
Παρέχεται δωρεάν με την αγορά του εισιτηρίου.
Λεωφορείο του Φεστιβάλ αναχωρεί στις 19:00 από το Σύνταγμα (Μνημείο του Άγνωστου Στρατιώτη) και μετά το πέρας των παραστάσεων παραλαμβάνει το κοινό για επιστροφή στην αφετηρία.

«Απ' τη ζωή ως το θάνατο ένα τραγούδι δρόμος»
2021-10-02 20:00 - 22:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Απ’ τη ζωή ως το θάνατο ένα τραγούδι δρόμος»

Ο Σύλλογος Ηπειρωτών Πετρούπολης, θα παρουσιάσει στο «Φεστιβάλ Πέτρας» την μουσικοχορευτική εκδήλωση «Απ’ τη ζωή ως το θάνατο ένα τραγούδι δρόμος» με θέμα το Ηπειρώτικο τραγούδι σε κάθε έκφανση της ζωής, το Σάββατο 2 Οκτωβρίου και ώρα 20:00.

Η εκδήλωση τελεί υπό την αιγίδα του κορυφαίου συλλογικού φορέα της Ηπειρώτικης αποδημίας, την Πανηπειρωτική Συνομοσπονδία Ελλάδας.

Βασικό μουσικό συστατικό της εκδήλωσης αποτελούν εμβληματικοί σκοποί και τραγούδια της Ηπειρώτικης μουσικής παράδοσης, που αντλούν και αναφέρονται σε κάθε πτυχή της ζωής του Ηπειρώτη από την ώρα της γέννησής του, με το νανούρισμα, ως τον θάνατό του, με το μοιρολόι.

Η ερμηνεία τους από κορυφαίους δεξιοτέχνες θα πλαισιωθεί από τη συμμετοχή επιλεγμένων χορευτικών ομίλων, ενώ τη ροή του προγράμματος θα αξιοποιήσει μια μικρή ενδεικτική ανθολογία από κείμενα της Βαρβάρας Μπότσαρη.

Στη σκηνοθεσία και διδασκαλία των χορών ο χοροδιδάσκαλος Θοδωρής Μπότσαρης.

Την εκδήλωση θα διανθίσουν με τα χορευτικά τους οι: Σύλλογος Ηπειρωτών Πετρούπολης, Ένωση Ηπειρωτών Ιλίου και Ένωση Ηπειρωτών Περιστερίου.

Θα είναι η πρώτη μεγάλη εκδήλωση της Ηπειρώτικης αποδημίας μετά από περίπου δύο χρόνια και προσδοκούμε ότι εξίσου ανάλογη θα είναι και η συμμετοχή.

Οι διοργανωτές θα επιμεληθούν την τήρηση των ισχυόντων πρωτοκόλλων και των σχετικών μέτρων αλληλοπροστασίας που ισχύουν για τη διοργάνωση εκδηλώσεων.

Συντελεστές:
Μουσικοί: Κομπανία Πέτρου Χαλκιά & Τάσου Μαγκλάρα
Κλαρίνο: Πέτρος Χαλκιάς & Τάσος Μαγκλάρας
Τραγούδι: Λευκοθέα Φιλιππίδη, Κωνσταντίνα Πάτση, Βαγγέλης Κυριάζος, Αλέξανδρος Μαγκλάρας και Αφοί Κώστας – Γιώργος Κόντης

Θέατρο Πέτρας: Σάββατο 2 Οκτωβρίου
Μουσικοχορευτική Παράσταση: «Απ’ τη ζωή ως το θάνατο ένα τραγούδι δρόμος»
Ώρα έναρξης: 20:00
Εισιτήρια: Γενική είσοδος: 3€

«Χριστούγεννα στην Ήπειρο, μια φορά κι έναν καιρό»
2021-12-18 20:00 - 22:00 (Europe/Helsinki) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Χριστούγεννα στην Ήπειρο, μια φορά κι έναν καιρό»

Ο Δήμος Πετρούπολης σας προσκαλεί στην παραδοσιακή θεατρική παράσταση του Συλλόγου Ηπειρωτών Πετρούπολης «Χριστούγεννα στην Ήπειρο, μια φορά κι έναν καιρό», το Σάββατο 18 Δεκεμβρίου και ώρα 20:00 στο Πνευματικό κέντρο του Δήμου (Μπουμπουλίνας 59 & Αθ. Διάκου).

Λίγα λόγια για την υπόθεση:
Ήπειρος 1960…
Είναι παραμονή Χριστουγέννων και στο σπίτι της Βασίλως γίνονται ετοιμασίες για τη γιορτή του παιδιού της του Χρήστου, ο οποίος βρίσκεται στη ξενιτιά. Αν και η πίκρα της Βασίλως για την απουσία του λεβέντη της είναι μεγάλη, προσκαλεί στο σπιτικό της όλο το χωριό και στήνεται προς τιμήν του γλέντι τρικούβερτο!

Μια παράσταση με ήθη, έθιμα και παραδόσεις της Ηπείρου τις μέρες των Χριστουγέννων, γεμάτη χαρμολύπη αλλά και όμορφες στιγμές μιας άλλης εποχής…

Η είσοδος είναι Δωρεάν!
Η εκδήλωση θα πραγματοποιηθεί στο πλαίσιο των οδηγιών προστασίας εξάπλωσης του Covid 19.

«O Φεγγαροσκεπαστής»
2022-06-11 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«O Φεγγαροσκεπαστής»

Η Παιδική Θεατρική Ομάδα του Δήμου Πετρούπολης θα παρουσιάσει το παραμύθι του Eric Puybaret «O Φεγγαροσκεπαστής», σε διασκευή και διδασκαλία της Ηλέκτρας Γεννατά, το Σάββατο 11 Ιουνίου 2022 και ώρα 21:00 στο Πνευματικό Κέντρο του Δήμου Πετρούπολης (Αθ .Διάκου & Μπουμπουλίνας 59).

Η είσοδος είναι ελεύθερη!

Λίγα λόγια για το έργο:
Ο μικρός Τιμολέων είναι ο καινούριος φεγγαροσκεπαστής. Μόλις πήρε το πτυχίο του από τη Μεγάλη του Κόσμου Σχολή και είναι πανέτοιμος να πιάσει δουλειά στο φεγγάρι. Απόψε κιόλας.
Μόνο που μια αναποδιά θα τα χαλάσει όλα. Ο Τιμολέων πρέπει ως το χάραμα να βρει τρόπο να φτάσει στο φεγγάρι. Θα τα καταφέρει;
Ένα ποιητικό παραμύθι για την δύναμη της φιλίας και της αλληλεγγύης.

«Λάχανα και Χάχανα - Ο Καλός μου Εαυτός»
2022-06-15 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Λάχανα και Χάχανα – Ο Καλός μου Εαυτός»

Η παιδική σκηνή του Χρήστου Τριπόδη και η εταιρεία ΜΕΘΕΞΙΣ παρουσιάζουν το νέο μιούζικαλ του Τάσου Ιωαννίδη, «Λάχανα και Χάχανα – Ο Καλός μου Εαυτός». Το σύγχρονο αυτό έργο πλαισιώνουν ένα λαμπερό καστ ηθοποιών, ζωντανή ορχήστρα επί σκηνής, εντυπωσιακές βιντεοπροβολές, ευφάνταστα σκηνικά και πολύχρωμα κουστούμια, δημιουργώντας μία θεαματική θεατρική εμπειρία για γονείς και παιδιά. Η πρεμιέρα της παράστασης θα πραγματοποιηθεί στο Θέατρο Πέτρας, την Τετάρτη 15 Ιουνίου 2022, στο πλαίσιο του Διεθνούς Φεστιβάλ Πέτρας.

Λίγα λόγια για το έργο:

Το νέο έργο του Τάσου Ιωαννίδη «Ο Καλός μου Εαυτός», πραγματεύεται με απλό και άμεσο τρόπο τις έννοιες της «αυταγάπης», της «αυτεπάρκειας», της «αυτοεκτίμησης» και των θετικών σκέψεων και προτείνει παιγνιώδεις τρόπους διαχείρισης των αρνητικών συναισθημάτων. Ο Πίπης, ο Μαθητευόμενος Νεράιδος, μαζί με τον Ατσίδα, την Χαχανένια και τον Λαχανίδα μας ταξιδεύουν σε ένα «ολιγοπάτητο» μονοπάτι αναζήτησης του… καλού μας εαυτού, μέσω μίας πρωτότυπης ιστορίας με μουσικές στάσεις στα πιο αγαπημένα τραγούδια της σειράς «Λάχανα και Χάχανα», καθώς και ολοκαίνουρια τραγούδια και χαρούμενα παιχνιδοτράγουδα, γεμάτα χιούμορ και …καλοσύνη.

Η μέθοδος «Τραγουδώ και Μαθαίνω» γίνεται το «μαγικό κλειδί». Τα παιδιά ανακαλύπτουν ότι με όχημα τη μουσική και το τραγούδι, η μαθησιακή διαδικασία γίνεται παιχνίδι. Θα καταφέρουν άραγε να πείσουν και τους μεγάλους;

Συντελεστές:

Κείμενο – Μουσική: Τάσος Ιωαννίδης
Σκηνοθεσία/Καλλιτεχνική Επιμέλεια: Χρήστος Τριπόδης – Τάσος Ιωαννίδης
Ενορχήστρωση: Κώστας Γανωσέλης – Σταύρος Καρτάκης
Χορογραφίες: Χριστίνα Μπίτου
Σκηνικά & Κουστούμια: Ματίνα Μέγκλα
Εικαστική Επιμέλεια σκηνικών: Θανάσης Κόκκας
Εικονογράφηση: Βανέσα Ιωάννου
Στίχοι: Π. Παμπούδη, Τ. Ιωαννίδης, Κ. Κολοβός, Βιβλίο Γλώσσας Α’ Δημοτικού (Συγγραφείς: Ε. Καρατζόλα, Π. Κύρδη, Τ. Σπανέλλη, Ν. Τσιαγκάνη)

Πρωταγωνιστούν: Ειρήνη Ψυχράμη, Λυδία Σγουράκη, Γιώργος Αιμιλιανός Σταυρινός, Γιάννης Τσότσος, Αλέξανδρος Ζουγανέλης, Χριστίνα Μπίτου

Μουσικοί:
Γιώργος Αιμιλιανός Σταυρινός – Πιάνο, κρουστά
Γιάννης Τσότσος – Κιθάρα
Αλέξανδρος Ζουγανέλης – Σαξόφωνο, φλάουτο

Θέατρο Πέτρας: Τετάρτη 15 Ιουνίου 2022
Παιδική Θεατρική Παράσταση: «Λάχανα και Χάχανα – Ο Καλός μου Εαυτός»
Ώρα έναρξης: 21.00
Διάρκεια Παράστασης: 70’

Τιμές εισιτηρίων:

Προπώληση: 10€
Γενική Είσοδος: 12€/άτομο
Ειδική τιμή εισιτηρίου για ανέργους, πολύτεκνους, Group άνω των 20 ατόμων: 8€/άτομο

Σημεία Προπώλησης:

Ηλεκτρονικά: viva.gr
https://www.viva.gr/…/laxana-kai-xaxana-o-kalos-mou…/

Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00. Τηλέφωνο Επικοινωνίας: 213-2024400 – 401.>• Δημοτικός Θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00. Τηλέφωνο Επικοινωνίας: 210-5012391

Μήδεια του Ευριπίδη
2022-06-29 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Μήδεια του Ευριπίδη, ένα από τα πιο σπαρακτικά έργα του παγκοσμίου θεάτρου, όπως τη διασκεύασαν και τη φαντάστηκαν ο Αιμίλιος Χειλάκης και ο Μανώλης Δούνιας με την Αθηνά Μαξίμου στον ομώνυμο ρόλο, κάνει πρεμιέρα της περιοδείας της στο Θέατρο Πέτρας, την Τετάρτη 29 Ιουνίου 2022 στις 21:30.
Η Μήδεια είναι ένα έργο για το παράφορο ερωτικό πάθος, την προδοσία και την εκδίκηση. Ο έρωτας ανατρέπει την κοινή λογική, μεταμορφώνει, πολιορκεί απόλυτα τους ανθρώπους και η ερωτική προδοσία και ο πληγωμένος εγωισμός μετατρέπονται σε αβυσσαλέο μίσος και γίνονται η πυξίδα που κατευθύνει τη μοίρα όλων.
Η Μήδεια -που για χάρη του Ιάσωνα πρόδωσε την οικογένειά της, έκλεψε το Χρυσόμαλλο Δέρας και εγκατέλειψε την πατρίδα της – βρίσκεται απομονωμένη στην Κόρινθο ανάμεσα σε ανθρώπους που την θεωρούν ξένη, βάρβαρη.
Όταν ο Ιάσωνας της ανακοινώνει ότι θα παντρευτεί την Γλαύκη, την κόρη του βασιλιά της Κορίνθου Κρέοντα, η Μήδεια από μια πληγωμένη και περιφρονημένη γυναίκα μεταμορφώνεται σε ένα σκοτεινό και εκδικητικό αγρίμι. «Μπορεί η γυναίκα να μην αντέχει ν’ ακούει για μάχες και σπαθιά, μα όταν πολιορκηθεί ο έρωτάς της, δεν υπάρχει πιο πολεμόχαρη ψυχή» και έτσι αποφασίζει να εξοντώσει την νεαρή αντίζηλό της στέλνοντας της δηλητηριασμένα δώρα που προκαλούν τον φρικιαστικό θάνατό της.
Η προδομένη Μήδεια όμως, δεν σταματάει εκεί. Αποφασίζει να κάνει την πιο αδιανόητη πράξη: να σκοτώσει με τα ίδια της τα χέρια τα δυο παιδιά τους.
Η Μήδεια σκοτώνει τα παιδιά της όχι απλώς για να εκδικηθεί τον Ιάσονα, αλλά κυρίως για να τα σώσει από τα χέρια των εχθρών της, για να μην τα εξοντώσει η εξουσία. Γι’ αυτό ο Ευριπίδης -και παρά την αποτρόπαια πράξη της- στο τέλος αντί να την τιμωρήσει, την αποθεώνει.
Μετάφραση: Γιώργος Μπλάνας
Σκηνοθεσία – Διασκευή: Αιμίλιος Χειλάκης – Μανώλης Δούνιας
Πρωτότυπη Μουσική – Διδασκαλία Χορικών: Δημήτρης Καμαρωτός
Σκηνικά- Κοστούμια: Εύα Νάθενα
Κίνηση – Χορογραφία: Πατρίσια Απέργη
Φωτισμοί: Νίκος Βλασόπουλος
Λογοθεραπεία-Αγωγή λόγου: Ηλίας Παπαθανασίου
Βοηθός Σκηνοθετών: Νίκος Τσιμάρας
Βοηθός Σκηνογράφου-Ενδυματολόγου: Δάφνη –Χρυσή Φωτεινάτου
Βοηθός Χορογράφου: Εμμανουέλα Σακελλάρη
Διεύθυνση παραγωγής: Έφη Πανουργιά
Υπεύθυνη περιοδείας: Αλεξάνδρα Κούζουνα
Υπεύθυνη Δημοσίων Σχέσεων : Αναστασία Καμβύση
Φωτογραφίες: Μαριλένα Αναστασιάδου
Μακιγιάζ: Σίσσυ Πετροπούλου
Παραγωγή: Παναγιώτης Γεροδήμος – ΘΕΑΤΡΟΧΩΡΟΣ Ε.Ε.
ΔΙΑΝΟΜΗ
ΜΗΔΕΙΑ : Αθηνά Μαξίμου
ΙΑΣΩΝ – ΚΡΕΩΝ – ΠΑΙΔΑΓΩΓΟΣ: Αιμίλιος Χειλάκης
ΑΙΓΕΑΣ – ΤΡΟΦΟΣ – ΑΓΓΕΛΟΣ: Αναστάσης Ροϊλός
ΚΟΡΥΦΑΙΕΣ ΧΟΡΟΥ
Μυρτώ Αλικάκη
Γιώτα Νέγκα
ΜΟΥΣΙΚΟΣ – ΜΕΛΟΣ ΤΟΥ ΧΟΡΟΥ
Δημήτρης Καμαρωτός
ΧΟΡΟΣ
Πετρίνα Γιαννάκου
Μάιρα Γραβάνη
Αλεξάνδρα Δρανδάκη
Γιώργος Ζυγούρης
Ελευθερία Κοντογεώργη
Εριέττα Μανούρη
Βασίλης Μπούτσικος
Γιώργος Νούσης
Δάφνη Σταθάτου
Οι πόρτες ανοίγουν στις 20.00
Ώρα έναρξης: 21:30
Τιμές εισιτηρίων:
Γενική είσοδος : 20 ευρώ
Φοιτητικό/Ανέργων/ Αμεα/ Άνω των 65 ετών: 17 ευρώ
Σημεία Προπώλησης
Ηλεκτρονικά: viva.gr https://www.viva.gr/tickets/theater/tour/mideia/
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 2132024400 -401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

«Ακούω Ήχον Κώδωνος»
2022-07-04 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ακούω Ήχον Κώδωνος»

Ο Μποστ διά χειρός Θανάση Παπαγεωργίου

Με μια συρραφή αποσπασμάτων από ένα μεγάλο μέρος της παραγωγής του Μποστ -θεατρικά, πεζά, ποιήματα, λεζάντες, διαφημίσεις, τραγούδια, επιθεωρησιακά νούμερα- που έκανε ο ίδιος ο Θανάσης Παπαγεωργίου, θα γιορτάσει το ΘΕΑΤΡΟ ΣΤΟΑ την επέτειο των 50 χρόνων από την ίδρυσή του, τη Δευτέρα 4 Ιουλίου 2022 και ώρα 21.00 στο Θέατρο Πέτρας.

Η Φαύστα, ο Γιάννης, το Ριτσάκι, η Μήδεια, ο Ιάσων, η Καλόγρια, η Μαρία Πενταγιώτισσα, ο Κολόμβος, ο κ. και η κ. Ιατρού, ο πάτερ Αμβρόσιος, ο Πάρις, η Μαριάνθη, συνολικά 20 ήρωες του Μποστ, συναντιόνται στους γάμους του Ριτσακίου με τον Πάρι, αμφότεροι ανευρεθέντες μέσα στην κοιλιά ψαριών! 15 ηθοποιοί και μια μικρή λαϊκή ορχήστρα αποτελούμενη από τους ίδιους τους ηθοποιούς του θιάσου με διευθυντή τον Διονύση Τσακνή, θα παραβρεθούν στον γάμο, ο οποίος όμως θα έχει τραγική κατάληξη από την ξαφνική εμφάνιση του Κολόμβου, «που πήγε κι ανακάλυψε την Αμερική» και καθόρισε το μέλλον ολόκληρης της ανθρωπότητας, αλλά και από τη γνωστή απόφαση της Μήδειας να σφάξει τα παιδιά της, λόγω της ερωτικής διαγωγής του Ιάσονα.

Η Λήδα Πρωτοψάλτη και ο Θανάσης Παπαγεωργίου θα γιορτάσουν την επέτειο της Στοάς μαζί με πολλούς από τους βασικούς τους συνεργάτες, αλλά και νεότερους καλλιτέχνες, απαγγέλλοντας, χορεύοντας και τραγουδώντας τα κείμενα του Μποστ, με μουσικές του αείμνηστου συνεργάτη Βασίλη Δημητρίου, αλλά και με νέα τραγούδια που έγραψε ο Διονύσης Τσακνής, πάντα πάνω σε στίχους του Μποστ.

Σύνθεση κειμένων του Μποστ: Θανάσης Παπαγεωργίου
Μουσική: Βασίλης Δημητρίου-Διονύσης Τσακνής
Σκηνικό: Λέα Κούση
Κοστούμια: Μποστ σε επιμέλεια Λέας Κούση

Παίζουν:
Λήδα Πρωτοψάλτη, Θανάσης Παπαγεωργίου, Αργύρης Παυλίδης, Γιώργος Ζιόβας, Ευδοκία Σουβατζή, Άννα Μονογιού, Εύα Καμινάρη, Άρης Τρουπάκης, Μαρία Νίκα, Αναστασία Κονίδη, Δήμητρα Κόκκορη, Μαριάνα Κιμούλη, Γιλμάζ Χουσμέν, Χρήστος Καρύπης και ο Διονύσης Τσακνής

Διάρκεια παράστασης : 120 λεπτά

Δευτέρα, 4 Ιουλίου 2022
Ώρα έναρξης: 21.00
Οι πόρτες ανοίγουν στις 20.00

Τιμές εισιτηρίων:
Γενική Είσοδος : 20€
Μειωμένο: 17€ (ΑμΕΑ, άνεργοι, άνω των 65, φοιτητικά)

Σημεία Προπώλησης

Ηλεκτρονικά: viva. https://www.viva.gr/tickets/theater/akouo-ixon-kodonos/

Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνα Επικοινωνίας: 213-2024400 – 401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Αρκάς Εκτός Ελέγχου»
2022-07-05 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Αρκάς Εκτός Ελέγχου»

Η νούμερο ένα κωμωδία της χρονιάς, με έναν λαμπερό θίασο πρωταγωνιστών και καλλιτεχνικών συντελεστών, ύστερα από τα συνεχή sold out στο «Θέατρον» του Κέντρου Πολιτισμού «Ελληνικός Κόσμος», έρχεται στο «Θέατρο Πέτρας» την Τρίτη 5 Ιουλίου 2022 και ώρα 21:15, προσφέροντας άφθονο γέλιο σε όλη την οικογένεια.

Παλιοί και νέοι ήρωες του Αρκά παρουσιάζονται με μοναδικό τρόπο επί σκηνής. O Σωτήρης Καλυβάτσης, ο Γιώργος Γαλίτης, η Κωνσταντία Χριστοφορίδου, ο Χρήστος Τριπόδης, ο Δημήτρης Αγοράς, τα παιδιά: Αθηνά Τριπόδη, Μανώλης Γκίνης, από τα «Τα Καλύτερα μας Χρόνια» και ο Παντελής Καναράκης συνθέτουν έναν θίασο αξιώσεων και υπόσχονται μία μοναδική θεατρική εμπειρία.

Ο Αρκάς, ο σπουδαιότερος σκιτσογράφος και γελοιογράφος της εποχής μας, με την καυστική του πένα χαρίζει αφ’ ενός στους ηθοποιούς ολοκληρωμένους χαρακτήρες και εκπληκτικές ατάκες, και αφ’ ετέρου στο κοινό ένα θέαμα αδιάκοπου γέλιου και ανατροπών.

Συντελεστές:
Συγγραφέας: Αρκάς Σκηνοθεσία – Διασκευή: Δημήτρης Αγοράς Βοηθός σκηνοθέτη: Χρήστος Τριπόδης Σκηνικά – Κοστούμια: Ματίνα Μέγκλα Εικαστική επιμέλεια: Θανάσης Κόκκας Creative Agency: Gridfox Παραγωγή: Μέθεξις

Διάρκεια Παράστασης: 100 λεπτά

Τιμές εισιτηρίων:

Γενική Είσοδος : 18€
Μειωμένο: Ανέργων – φοιτητικό: 15€, παιδικό: 10€, ομαδικό (άνω των 20 ατόμων): 12€

Σημεία Προπώλησης

Ηλεκτρονικά: viva, https://www.viva.gr/tickets/theater/arkas-ektos-elenchou/

Στα σημεία προπώλησης του Δήμου Πετρούπολης:

• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400 – 401

• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Φιλοκτήτης» του Σοφοκλή
2022-07-07 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Φιλοκτήτης» του Σοφοκλή

Θέατρο Πέτρας, Τετάρτη 7 Ιουλίου 2022, ώρα 21:30

«Δέξου την κατάντια μου, γη… Σε σένα ανήκω,
Αφού τα πόδια μου πια δεν μου ανήκουν»
Φιλοκτήτης

Ο Σοφοκλής στον «Φιλοκτήτη» δραματοποιεί ένα επεισόδιο από τον Τρωικό Κύκλο, σύμφωνα με το οποίο ο Οδυσσέας και ο νεαρός Νεοπτόλεμος στέλνονται από τον Αχαϊκό στρατό στη Λήμνο για να φέρουν τον διάσημο τοξότη Φιλοκτήτη στην Τροία.

Ο Φιλοκτήτης είχε εγκαταλειφθεί στο νησί πριν από 10 χρόνια εξαιτίας μιας ειδεχθούς πληγής που προκλήθηκε από δάγκωμα φιδιού. Τώρα όμως οι Αχαιοί μαθαίνουν πως σύμφωνα με μια προφητεία, εκείνος και το θεϊκό του τόξο είναι απαραίτητοι για την άλωση της Τροίας. Ο Οδυσσέας έχει ένα σχέδιο, αλλά η επιτυχία του εξαρτάται μόνο από τον Νεοπτόλεμο.

Πρόκειται για ένα τολμηρό σχέδιο, με σοβαρές πιθανότητες να αποτύχει. Ωστόσο, η αποτυχία δεν αποτελεί επιλογή, καθώς για τους τρεις άνδρες και τους ναύτες του Νεοπτόλεμου δεν υπάρχει διαφυγή από το έρημο νησί πριν η αποστολή -μια αποστολή που επιτάσσει η μοίρα- εκπληρωθεί.

Γεμάτο συμβολισμούς και μια μεταφυσική φόρτιση, ο «Φιλοκτήτης» είναι από τα τελευταία και πιο πολυεπίπεδα έργα του Σοφοκλή. Εξερευνά με τρόπο εντυπωσιακό τα ηθικά όρια στην επιδίωξη του οφέλους, της αριστείας και της δόξας. Σε ένα βαθύτερο επίπεδο, αγγίζει το ζήτημα της υποχρέωσης του ανθρώπου, απέναντι σε μια θεϊκή βούληση και στην ίδια του τη μοίρα, ενώ μελετά διεξοδικά τον σωματικό και συναισθηματικό πόνο και την συσχέτισή τους με το μυαλό και το πνεύμα.

Σκηνοθετικό σημείωμα
«Στον Φιλοκτήτη υπάρχουν τα προφανή ζητήματα της προσωπικής ηθικής ενάντια στην υποχρέωση προς μια εξουσία, καθώς και η εξερεύνηση του πόνου. Ωστόσο, αυτό που μου κέντρισε περισσότερο το ενδιαφέρον ήταν τα μυθικά στοιχεία και τα σύμβολα του τόξου, της σπηλιάς, του φιδιού, ο περιβάλλοντας χώρος -τα κύματα και οι βράχοι-, και το πώς αυτά επιδρούν στον ιστό της ιστορίας και των χαρακτήρων της. Ο απώτερος στόχος μου δεν είναι μόνο να δώσω τροφή για σκέψη, αλλά και τροφή για την ψυχή. Οι άνθρωποι του 21ου αιώνα όλη μέρα χρησιμοποιούν ακατάπαυστα το μυαλό τους, στη δουλειά, στο διαδίκτυο, στις πάσης φύσεως υποχρεώσεις και προβλήματα. Αισθάνομαι, λοιπόν, την ανάγκη να πω μια ιστορία με τέτοιο τρόπο ώστε το κάλλος και το πνεύμα της να αναδυθούν στην επιφάνεια. Και δεν εννοώ την ευχάριστη ή την εύκολη ομορφιά, αλλά το κάλλος που βρίσκεται στην πάλη, στο άγριο, στα πιο σκοτεινά συναισθήματα. Το είδος εκείνης της ομορφιάς και της υπέρβασης που μπορεί να εμφανιστεί στις πιο τρομακτικές στιγμές».

Μαρλέν Καμίνσκυ

Συντελεστές

Μετάφραση: Γιώργος Μπλάνας
Σκηνοθεσία: Μαρλέν Καμίνσκυ
Σκηνογράφος: Γιώργος Γεωργίου
Ενδυματολόγος: Γιάννης Μετζικώφ
Πρωτότυπη μουσική χορικών και διδασκαλία: Ευαγγελία Βελλή-Κοσμά
Πρωτότυπη μουσική: Constantine Skourlis
Φωτισμοί: Αλίκη Δανέζη-Knutsen
Βοηθός σκηνοθέτη: Νατάσα Πετροπούλου

Πρωταγωνιστούν: Τάσος Νούσιας (Φιλοκτήτης), Μαρία Πρωτόπαππα (Οδυσσέας), Γιώργος Αμούτζας (Νεοπτόλεμος)

ΧΟΡΟΣ:
Αλέξανδρος Φιλιππόπουλος (Κορυφαίος του Χορού)
Παντελής Αρουσαλίδης
Μάρκος Γέττος
Βαγγέλης Κρανιώτης
Βαγγέλης Μάγειρος
Τάσος Θεοφιλάτος

Τιμές εισιτηρίων:
Γενική Είσοδος : 20€
Μειωμένο: Φοιτητικό: 15€

Σημεία Προπώλησης

Ηλεκτρονικά: https://www.viva.gr/tickets/theater/filoktitis-tou-sofokli/
Καταστήματα WIND, PUBLIC

Στα σημεία προπώλησης του Δήμου Πετρούπολης:

• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400 – 401

Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

«Προμηθέας Δεσμώτης» του Αισχύλου
2022-07-11 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Προμηθέας Δεσμώτης» του Αισχύλου
«Το μέλλον δεν ανήκει στη βία. Το μέλλον δεν ανήκει στη δύναμη.
Στη λογική ανήκει το μέλλον…»
Μετά από μία συναρπαστική περιοδεία με 33 παραστάσεις που είδαν περισσότεροι από 50.000 θεατές σε όλη την Ελλάδα και 3 θριαμβευτικές sold out παραστάσεις στο Αρχαίο Θέατρο Επιδαύρου, το Θέατρο Πορεία παρουσιάζει για δεύτερη συνεχή καλοκαιρινή περίοδο τον «Προμηθέα Δεσμώτη», του Αισχύλου, σε μετάφραση Γιώργου Μπλάνα και σκηνοθεσία Άρη Μπινιάρη.
Η πρεμιέρα στην Αθήνα θα γίνει στο Θέατρο Πέτρας τη Δευτέρα 11 Ιουλίου 2022 και ώρα 21:30.
Στην τραγωδία, ο Αισχύλος πραγματεύεται την αντίσταση του αλυσοδεμένου στον Καύκασο Προμηθέα, να υποκύψει στο θέλημα του «ανελέητου» Διός. Πρόκειται για μία σπαρακτική επίκληση του πάσχοντος θεού για τον άνθρωπο. Μία επίκληση ενιαία, με συνεχή κλιμάκωση από την αρχή ως το τέλος, για τον άνθρωπο. Ένας ασταμάτητος αγώνας κατά της δύναμης της εξουσίας…
Σε μία εξαιρετική διανομή, μεταξύ άλλων, τον ρόλο του Προμηθέα ερμηνεύει ο Γιάννης Στάνκογλου, τον ρόλο του Ωκεανού ο Αλέκος Συσσοβίτης και τον ρόλο του Ερμή ο Ιωάννης Παπαζήσης.
Ο σκηνοθέτης Άρης Μπινιάρης σημειώνει:
Στον «Προμηθέα Δεσμώτη» η σύλληψη, η δομή, η επεξεργασία του μύθου, έχουν για κέντρο τους την μορφή του πάσχοντος θεού-προφήτη που ορθώνεται, για τον άνθρωπο, απέναντι στον απολυταρχικό μηχανισμό μιας τυραννίδας. Η παράσταση αποτελεί ένα ταυτόχρονα θεατρικό και μουσικό γεγονός. Οι ηθοποιοί αντλούν πληροφορίες από τη ρυθμικότητα του κειμένου και μεταβολίζουν, με το σώμα και τη φωνή, σε θεατρική δράση, τον ήχο και τον ρυθμό του ποιητικού λόγου. Με όχημα τη μουσική, δημιουργούν, μια δυναμική πλατφόρμα αναπαράστασης και αναδεικνύουν συγκινησιακά φορτία από το πεδίο της αρχαίας τραγωδίας. Χορωδιακά μέρη, μελωδίες και δυναμικοί ρυθμοί, δημιουργούν ένα παλλόμενο και ζωντανό ηχητικό περιβάλλον, μέσα από το οποίο αναδεικνύονται τα πρόσωπα μιας παλιάς μα πάντα επίκαιρης ιστορίας. Μιας ιστορίας που μπορεί να ακουστεί ως σκοτεινό σχόλιο για το παρόν ή ως φωτεινή ελπίδα για το μέλλον.
ΣΥΝΤΕΛΕΣΤΕΣ
Μετάφραση: Γιώργος Μπλάνας
Σκηνοθεσία: Άρης Μπινιάρης
Μουσική Σύνθεση: Φώτης Σιώτας
Σκηνικά: Μαγδαληνή Αυγερινού
Κοστούμια: Βασιλική Σύρμα
Σχεδιασμός φωτισμών: Αλέκος Αναστασίου
Επιμέλεια κίνησης – Χορογραφίες: Εύη Οικονόμου
Σύμβουλος δραματουργίας: Έλενα Τριανταφυλλοπούλου
Μετρική ανάλυση πρωτοτύπου: Καίτη Διαμαντάκου
Επιστημονική συνεργάτης: Κατερίνα Διακουμοπούλου
Βοηθός σκηνοθέτη: Δώρα Ξαγοράρη
Βοηθός σκηνογράφου: Ξένια Παπατριανταφύλλου
Βοηθός ενδυματολόγου: Αλέξανδρος Γαρνάβος
Bοηθός φωτιστή: Ναυσικά Χριστοδουλάκου
Ειδικές κατασκευές – γλυπτική: Eργαστήριο Δήμητρα Καίσαρη
Επιμέλεια μακιγιάζ: Eύη Ζαφειροπούλου
Διεύθυνση Παραγωγής: Στέλλα Γιοβάνη
Οργάνωση και εκτέλεση παραγωγής: Βασιλεία Τάσκου, Άννα Πασπαράκη
ΔΙΑΝΟΜΗ
Προμηθέας: Γιάννης Στάνκογλου
Κράτος: Άρης Μπινιάρης
Βία/ Ακόλουθος Ωκεανού & Ερμή: Κωνσταντίνος Γεωργαλής
Ήφαιστος / Ακόλουθος Ωκεανού & Ερμή: Δαυίδ Μαλτέζε
Ωκεανός: Αλέκος Συσσοβίτης
Ιώ: Νάνσυ Μπούκλη
Ερμής: Ιωάννης Παπαζήσης
Ακόλουθοι Κράτους και Βίας: Κατερίνα Δημάτη, Γρηγορία Μεθενίτη
ΧΟΡΟΣ (Αλφαβητικά)
Δήμητρα Βήττα
Ελένη Βλάχου
Φιόνα Γεωργιάδη
Κατερίνα Δημάτη
Δάφνη Κιουρκτσόγλου
Γρηγορία Μεθενίτη
Αλεξία Σαπρανίδου
Θάλεια Σταματέλου
Μουσικός επί σκηνής: Σταμάτης Φουσέκης
Διάρκεια: 70 λεπτά
Τιμές Εισιτηρίων:
Κανονικό: 20 ευρώ
Εκπτωτικά εισιτήρια: Senior (άνω των 65), φοιτητικό, νεανικό (κάτω των 22), ανέργων, ΑΜΕΑ, πολυτέκων: 15 ευρώ
Σημεία Προπώλησης
Ηλεκτρονικά: https://www.viva.gr/…/promitheas-desmotis-periodeia/
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400 – 401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Το Σκλαβί»
2022-07-11 21:30 (Europe/Helsinki) | «Το Ποικίλο» – Γήπεδα Αγίας Τριάδας Πετρούπολης, «Το Ποικίλο» - Γήπεδα Αγίας Τριάδας Πετρούπολης, ΠΕΤΡΟΎΠΟΛΗ, ΑΤΤΙΚΗΣ, 13231, Ελλάδα
«Το Σκλαβί»
Η Εφηβική Θεατρική Ομάδα του Δήμου Πετρούπολης παρουσιάζει το θεατρικό έργο «Το Σκλαβί» της Ξένιας Καλογεροπούλου, τη Δευτέρα 11 Ιουλίου 2022 κα ώρα 21.30, στον υπαίθριο χώρο του αναψυκτηρίου «Το Ποικίλο», στα Γήπεδα Αγίας Τριάδας Πετρούπολης.
Την παράσταση επιμελήθηκε σκηνοθετικά η Ηλέκτρα Γεννατά. Το παραδοσιακό Συμιακό παραμύθι, μια ιστορία για την πίστη, την αγάπη και την αφοσίωση, ντύνεται μουσικά από τον Νίκο Κυπουργό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

«Δίπλα δίπλα»
2022-07-12 20:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Δίπλα δίπλα»
Το «Δίπλα δίπλα», μια συγκινητική και ταυτόχρονα ξεκαρδιστική παράσταση για θεατές από 3 ετών, έρχεται στο Θέατρο Πέτρας την Τρίτη 12 Ιουλίου 2022 και ώρα 20:30.
Το Εθνικό Θέατρο ανεβάζει φέτος μετά από αρκετά χρόνια και μια καλοκαιρινή παραγωγή αφιερωμένη στους μικρούς του φίλους.
Πρόκειται για μία παράσταση που θυμίζει σε όλους μας πως κάθε μας πράξη είναι κι ένα λιθαράκι σ’ ένα οικοδόμημα, που άλλοτε είναι ένα σπίτι, άλλοτε μια φιλία, άλλοτε μια δημιουργία, κι άλλοτε η ίδια η ζωή.
Οι πολυβραβευμένοι συγγραφείς παιδικού θεάτρου Άγγελος Αγγέλου και Έμη Σίνη (ιδρυτές της ομάδας ΚΟΠΕΡΝΙΚΟΣ), συνεργάζονται ξανά με το Μικρό Εθνικό, σ’ αυτήν την παράσταση που μας γεννά δημιουργικά ερωτήματα: Από τι υλικά χτίζονται τα σπίτια, τα κτήρια, οι σχέσεις, η υπομονή, η εμπιστοσύνη; Πώς αντιμετωπίζει κανείς τα εμπόδια και τις αναποδιές; Πώς διαχειριζόμαστε το λάθος μας; Μπορούμε μόνοι μας ή είναι καλύτερα να ζητήσουμε βοήθεια; Να μοιραστούμε την ιδέα μας ή να την κρατήσουμε για τον εαυτό μας;
Η φιλία, η αξία της συνεργασίας και της προσπάθειας, η επιμονή, η χαρά της επιτυχίας αλλά και η αντιμετώπιση της αποτυχίας, έννοιες που απασχολούν όλα τα παιδιά της σχολικής και προσχολικής ηλικίας, αποτελούν βασικά θέματα της παράστασης αυτής, που καταπιάνεται με τη δημιουργία, τον πειραματισμό και τον αυτοσχεδιασμό.
Ο Φοίβος Συμεωνίδης σκηνοθετεί μια πολύχρωμη παράσταση με εφόδια τους κώδικες του βωβού κινηματογράφου και της slapstick κωμωδίας και δημιουργεί χώρο για διάδραση με τα παιδιά.
Οι μικροί θεατές παρακολουθούν μια όμορφη, αστεία και ταυτόχρονα συγκινητική ιστορία που εκτυλίσσεται σε ένα ανατρεπτικό σκηνικό που μοιάζει πολύ με οικοδομή. Καλούνται να συμμετάσχουν ενεργά σε αυτό το «κατασκευαστικό» πανδαιμόνιο, προτείνοντας, στηρίζοντας, χτίζοντας, γκρεμίζοντας, απαντώντας σε ερωτήσεις και συμβουλεύοντας τους ήρωες στις κρίσιμες στιγμές της ιστορίας.
ΣΥΝΤΕΛΕΣΤΕΣ
Ιδέα – Δραματουργία: Άγγελος Αγγέλου, Έμη Σίνη
Σκηνοθεσία: Φοίβος Συμεωνίδης
Σκηνικά – Ειδικές κατασκευές: Μικαέλα Λιακατά, Ελένη Παπαναστασίου
Κοστούμια: Δέσποινα Μακαρούνη
Μουσική: Άγγελος Αγγέλου
Χορογραφίες: Κατερίνα Γεβετζή
Φωτισμοί: Βασίλης Παπακωνσταντίνου
ΔΙΑΝΟΜΗ
Θανάσης Ζερίτης, Θανάσης Μεγαλόπουλος, Φοίβος Συμεωνίδης, Δανάη Τίκου
Τιμές Εισιτηρίων:
8 € μεμονωμένο εισιτήριο
16 € 1 ενήλικας + 1 παιδί
5 € δεύτερο παιδί ή ενήλικας
Σημεία Προπώλησης
Ηλεκτρονικά: https://www.ticketservices.gr/…/dipla-dipla-summer…/…
και στα φυσικά σημεία
Εκδοτήριο Ticket Services – Πανεπιστημίου 39, Αθήνα
Εκδοτήριο Εθνικού Θεάτρου – Αγίου Κωνσταντίνου 22, Αθήνα

«Ματωμένα Χώματα» της Διδώς Σωτηρίου
2022-07-13 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ματωμένα Χώματα» της Διδώς Σωτηρίου
Η ζωή του Μικρασιάτη Μανώλη Αξιώτη, που αφηγείται τις δοκιμασίες του στα Ματωμένα Χώματα, μεταφέρεται στη σκηνή σε μια ιδιαίτερη θεατρική παράσταση που το κοινό θα έχει την ευκαιρία να παρακολουθήσει την Τετάρτη 13 Ιουλίου 2022 στο Θέατρο Πέτρας.
Με έντονο το στοιχείο της μνήμης, και μέσα από μία έντονη αλληλουχία αφηγήσεων και σκηνών, ο θεατής παρακολουθεί τη ζωή του ήρωα από την ήρεμη αγροτική ζωή στο χωριό Κιρκιντζέ, στα απάνθρωπα τάγματα εργασίας Αμελέ Ταμπουρού, το σκληρό μέτωπο του Αφιόν Καραχισάρ και το προσφυγικό ταξίδι στην Ελλάδα. «Θηρίο είν’ ο άνθρωπος», μονολογεί ο ήρωας, για να περιγράψει όχι μόνο το πόσα μπορεί να αντέξει, αλλά και το πόσα φριχτά μπορεί να πράξει.
Σημειώνει ο σκηνοθέτης, Γιώργος Παλούμπης:
Καθώς έφυγαν και οι τελευταίοι αυτόπτες μάρτυρες της Μικρασιατικής καταστροφής, μαζί τους έφυγαν και οι ζωντανές μαρτυρίες των γεγονότων. Για πολλούς σύγχρονους ανθρώπους -ειδικά τους νεότερους- εκείνα τα γεγονότα αποτελούν πληροφορίες, ημερομηνίες και ονόματα γραμμένα σε κάποια βιβλία ιστορίας.
Το τι πραγματικά βίωσαν οι άνθρωποι εκείνον τον καιρό, είναι ελάχιστοι αυτοί που μπορούν να το νιώσουν και να το καταλάβουν, στο σήμερα. Τα σπουδαία “Ματωμένα Χώματα” της Διδώς Σωτηρίου είναι μια σημαντική κληρονομιά ακριβώς γι’ αυτό το λόγο. Το μυθιστόρημα μεταφέρει τον αναγνώστη στην πραγματικότητα της εποχής εκείνης, με τον αέρα, τους ήχους, τις μυρωδιές, τις εικόνες της καθημερινότητας των διαφόρων εθνικοτήτων που ζούσαν στα παράλια της Μικράς Ασίας, όπως επίσης και τον πόνο, τη βία και τις αδυσώπητες συνθήκες του πολέμου.
Μέσα από τον κεντρικό αφηγητή του βιβλίου, τον Μανώλη Αξιώτη, ερχόμαστε κοντά στους ανθρώπους εκείνων των ημερών, στα απίστευτα συμβάντα που βίωσαν και στην εσωτερική τους μάχη για τις αξίες της ζωής.
Στιγμές αδικίας, προδοσίας, εκμετάλλευσης και στυγνής βαρβαρότητας περνούν καταιγιστικά στο ανάγνωσμα, καθώς και στιγμές βαθιάς φιλίας, κατανόησης και αγάπης.
Συντελεστές:
Σκηνοθεσία: Γιώργος Παλούμπης
Θεατρική προσαρμογή: Γιώργος Παλούμπης, Αντώνης Τσιοτσιόπουλος
Σκηνικά: Νατάσσα Παπαστεργίου
Φωτισμοί: Βασίλης Κλωτσοτήρας
Μουσική σύνθεση: Κώστας Νικολόπουλος
Σχεδιασμός ήχου-ηχοληψία: Χρήστος Λαμπρόπουλος
Βοηθός Σκηνοθέτη: Γιώργος Λόξας
Κοστούμια: Έλενα Γιαννίτσα, Νατάσσα Παπαστεργίου
Βοηθός σκηνογράφου: Μαρία Σιαβίκη
Επιμέλεια κίνησης: Βρισηίδα Σολωμού
Βοηθός ενδυματολόγου: Τζούλια Κατζηλέλη
Φιγούρες Θεάτρου Σκιών: Σπύρος Αγγελόπουλος
Παίζουν:
Νικήτας Τσακίρογλου, Μιχάλης Σαράντης, Αντίνοος Αλμπάνης, Θάνος Αλεξίου, Στέλιος Δημόπουλος, Μαρία Νεφέλη Δούκα, Τζένη Κόλλια, Φώτης Λαζάρου, Δάφνη Λιανάκη, Ευθύμης Ξυπολιτάς, Παναγιώτα Παπαδημητρίου, Αντώνης Τσιοτσιόπουλος, Κώστας Φυτίλης, Aντώνης Χρήστου
Τιμές Εισιτηρίων:
20€ Γενική είσοδος
17€ Φοιτητικό
15€ Παιδικό –Ανέργων
Σημεία Προπώλησης
Ηλεκτρονικά: https://www.viva.gr/tickets/theater/matomena-chomata/
Kαταστήματα Public και Media Markt
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400-401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Συμπέθεροι από τα Τίρανα» των Ρέππα - Παπαθανασίου
2022-07-14 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Συμπέθεροι από τα Τίρανα» των Ρέππα – Παπαθανασίου
Η θρυλική και πιο επιτυχημένη παράσταση των τελευταίων ετών «Συμπέθεροι από τα Τίρανα», η οποία φέτος σημείωσε και μεγάλη τηλεοπτική επιτυχία, ξεκινά την καλοκαιρινή της περιοδεία ανά την Ελλάδα και θα βρίσκεται στο Θέατρο Πέτρας την Πέμπτη 14 Ιουλίου 2022 και ώρα 21:30.
Το δίδυμο των επιτυχιών, Θανάσης Παπαθανασίου και Μιχάλης Ρέππας, έγραψε την ξεκαρδιστική κωμωδία το 2008 και από τότε παιζόταν συνεχώς έως το 2012.
Η Πένη και ο Λυκούργος είναι ένα ευκατάστατο ζευγάρι το οποίο ζει σε μια μεγάλη επαρχιακή πόλη της κεντρικής Ελλάδας. Έχουν αποκτήσει μια κόρη, τη Λίζα, η οποία σπουδάζει στο Λονδίνο. Όλα τους τα προβλήματα μοιάζουν να είναι λυμένα, ζώντας στο περιβάλλον της νεοπλουτίστικης πολυτέλειας, και το όνειρό τους είναι ένα: να δουν την μοναχοκόρη τους αποκατεστημένη με έναν καλό γαμπρό! Σχεδόν δίπλα από το σπίτι τους μένει η Πωλίνα, η αδερφή της Πένης και ο άντρας της, ο Βασίλης, σε αντίστοιχα εύπορο περιβάλλον. Λίγες ημέρες πριν από το Πάσχα, η Λίζα έρχεται από το Λονδίνο με το αγόρι της, έναν νεαρό φοιτητή, τον Άλφερντ, τον οποίο γνώρισε στο Λονδίνο. Οι γονείς της Λίζας αλλά και οι θείοι της ενθουσιάζονται όταν γνωρίζουν τον όμορφο και ευγενικό νεαρό. Γρήγορα, όμως, θα πέσουν από τα σύννεφα όταν θα μάθουν ότι ο Άλφερντ δεν είναι Άγγλος, αλλά Αλβανός!
Σκηνοθεσία: Σταύρος Καραγιάννης
Σκηνικά: Λία Ασβεστά
Κοστούμια: Έβελυν Σιούπη
Παίζουν:
Ελισάβετ Κωνσταντινίδου, Δημήτρης Μαυρόπουλος, Βασίλης Κούκουρας, Σοφία Παυλίδου, Κώστας Καζάκας, Νατάσα Κοτσοβού, Χριστίνα Πετρολέκα, Ντανιέλ Νούρκα και ο Πάνος Σταθακόπουλος
Τιμές Εισιτηρίων:
Προπώληση: 15 ευρώ
Ταμείο: 20 ευρώ
Σημεία Προπώλησης
Ηλεκτρονικά: https://www.viva.gr/…/tour/sympetheroi-ap-ta-tirana/
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400 – 401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Γυάλινος Κόσμος» του Τενεσί Ουίλιαμς
2022-07-18 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Γυάλινος Κόσμος» του Τενεσί Ουίλιαμς
O Γυάλινος Κόσμος του Τενεσί Ουίλιαμς, σε σκηνοθεσία Γιώργου Νανούρη, που έκανε πρεμιέρα στο Εθνικό Θέατρο στη Σκηνή – Νίκος Κούρκουλος και ξεπέρασε τις 5.500 διαδικτυακές θεάσεις, παρουσιάζεται στη σκηνή «Μίνως Βολανάκης» του Θεάτρου Πέτρας, στο πλαίσιο του Διεθνούς Φεστιβάλ Πέτρας, τη Δευτέρα 18 Ιουλίου 2022 και ώρα 21:30.
Οι εξαιρετικοί Κάτια Δανδουλάκη, Λένα Παπαληγούρα, Κωνσταντίνος Μπιμπής και Γιάννης Κουκουράκης ζωντανεύουν τους ήρωες ενός από τα σημαντικότερα έργα της παγκόσμιας δραματουργίας.
Ο Γυάλινος Κόσμος –ίσως το αντιπροσωπευτικότερο έργο του συγγραφέα που με τη δραματουργία του σημάδεψε τη μεταπολεμική Αμερική–, γράφτηκε το 1944. Πρόκειται για έργο ποιητικής πνοής και βαθιάς ανθρώπινης ευαισθησίας, όπου ο κόσμος της σκληρής πραγματικότητας συμπλέκεται με την εύθραυστη ομορφιά της φαντασίας και του ονείρου.
Το έργο είναι μια ανάμνηση.
Ο Τομ θυμάται στιγμές της οικογενειακής του ζωής. Η πληκτική δουλειά του σε μια αποθήκη υποδηματοποιίας, έχει συνθλίψει τα όνειρά του.
Η Λόρα, η αδερφή του, αντιμετωπίζει τις δυσκολίες της ζωής βρίσκοντας καταφύγιο σε έναν μικρόκοσμο από γυάλινα ζωάκια.
Η Αμάντα, η μητέρα τους, ελπίζει πως τα παιδιά της θα ζήσουν όπως η ίδια δεν κατάφερε ποτέ.
Ο Τζίμ, ένας επισκέπτης στον οποίο στηρίζουν όλες τις ελπίδες τους, θα τους απογοητεύσει.
Σημείωμα του σκηνοθέτη
«Δυο χρόνια σχεδόν τώρα, η ζωή μας έδειξε πόσο εύκολα μπορούν να ανατραπούν όλα.
Να ραγίσουν, ακόμα και να σπάσουν – σαν να είναι φτιαγμένα από γυαλί.
Πώς ανεβάζεις λοιπόν αυτό το τεράστιο έργο μέσα στη δίνη των γεγονότων που μαστίζουν όλον τον πλανήτη;
Πώς φτιάχνεις μια παράσταση φορώντας μάσκες στην πρόβα, και σε ενάμιση μέτρο απόσταση;
Πώς φτιάχνεις μια σκηνή φιλιού στην οποία δεν επιτρέπεται να πλησιάσουν κοντά οι ηθοποιοί;
Πώς κάνεις το αντίστοιχο με μια σκηνή χορού;
Οι ήρωες του έργου όμως, αυτό δεν προσπαθούν και εκείνοι; Να πλησιάσουν ο ένας τον άλλον· κυριολεκτικά και μεταφορικά. Να έρθουν απεγνωσμένα κοντά. Μήπως τελικά η ίδια δυσκολία της συνθήκης είναι ταυτόχρονα και η απάντηση στα τόσα ερωτήματα; Μήπως ο καθένας μας δεν ζει πια κλεισμένος στον δικό του «γυάλινο» κόσμο, όπως ακριβώς και οι πρωταγωνιστές της ιστορίας; Είμαι σίγουρος ότι κάθε θεατής θα βρει έστω μια στιγμή του έργου, που θα του θυμίσει μια στιγμή της δικής του ζωής».
Tαυτότητα παράστασης
Μετάφραση: Στέλιος Βαφέας
Σκηνοθεσία-Φωτισμοί: Γιώργος Νανούρης
Μουσική: Θοδωρής Οικονόμου
Σκηνικά: Μαίρη Τσαγκάρη
Κοστούμια: DeuxHommes
Βοηθός ενδυματολόγων: Δέσποινα Ιγνάτογλου
Φωτογραφίες: Μαριλένα Βαϊνανίδου
Διανομή
Κάτια Δανδουλάκη: η μητέρα, Αμάντα Ουίνγκφιλντ
Λένα Παπαληγούρα: η κόρη, Λώρα Ουίνγκφιλντ
Κωνσταντίνος Μπιμπής: ο γιος, Τομ Ουίνγκφιλντ
Γιάννης Κουκουράκης: ο επισκέπτης, Τζιμ Οκόνορ
Διάρκεια παράστασης 120’
Τιμές Εισιτηρίων:
Κανονικό: 20 ευρώ
Εκπτωτικά εισιτήρια: φοιτητικό, παιδικό (6-12 ετών), ανέργων, ΑΜΕΑ: 15 ευρώ
Σημεία Προπώλησης
Ηλεκτρονικά: https://www.viva.gr/tickets/theater/tour/o-gyalinos-kosmos/
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400 -401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Τρωάδες» του Ζαν Πωλ Σαρτρ
2022-07-21 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Τρωάδες» του Ζαν Πωλ Σαρτρ
Η βεβήλωση της γυναικείας ύπαρξης και της κοινωνικής της ταυτότητας – η γυναίκα ως λάφυρο στη διαχρονία. Άκρα Ταπείνωση. Η απαξίωση του ανθρώπινου είδους μέσα από τον βασανισμό αυτών που κουβαλάνε το κοινωνικό στίγμα.
Η επαγγελματική συμπεριληπτική θεατρική ομάδα ΘΕΑΜΑ παρουσιάζει την Πέμπτη 21 Ιουλίου και ώρα 21:30 στο πλαίσιο του «Διεθνούς Φεστιβάλ Πέτρας 2022» την καθολικά προσβάσιμη θεατρική παράσταση με τίτλο «Τρωάδες», σε διασκευή του Ζ. Π. Σαρτρ, μετάφραση Ελίνας Νταρακλίτσα, σκηνοθεσία Βασίλη Οικονόμου και με τη συμμετοχή της κορυφαίας ερμηνεύτριας της λαϊκής προφορικής παράδοσης, Γιώτας Βέη.
Οι «Τρωάδες» του Ζαν Πωλ Σαρτρ είναι μια διασκευή του ομότιτλου έργου του Ευριπίδη. Ο Γάλλος φιλόσοφος γράφει το θεατρικό κύκνειο άσμα του αντλώντας έμπνευση από την ελληνική μυθολογία και ιστορία, κι έχοντας την πρόθεση, για ακόμα μια φορά, να μιλήσει για τα μεγάλα προβλήματα της ανθρωπότητας, εμβολίζει το κείμενο του Ευριπίδη με στοιχεία αντλημένα από τη σύγχρονη κοινωνία κι εποχή.
Ο Σαρτρ μελετά σε βάθος το πρωτότυπο έργο του Ευριπίδη και το μεταγράφει με την αιχμηρή του πένα, έχοντας μια κυνική, αλλά και καυστική διάθεση.
Tαυτότητα παράστασης
Συγγραφέας: Ευριπίδης
Διασκευή/Μεταγραφή: Jean Paul Sartre
Μετάφραση (από τη Γαλλική γλώσσα στην Ελληνική): Ελίνα Νταρακλίτσα
Σκηνοθεσία: Βασίλης Οικονόμου
Έρευνα/Δραματουργική επεξεργασία: Βασίλης Οικονόμου – Σοφία Σταυρακάκη
Κινησιολογία: Σοφία Σταυρακάκη
Σκηνογράφος – Κοστούμια: Θένια Καρλάφτη
Φωτισμοί: Αλέξανδρος Πολιτάκης
Μετάφραση στην Αγγλική Γλώσσα (για υπέρτιτλους): Μαρίνα Ανδριανού
Δημιουργία τρέιλερ: Μαρία Σιδηροπούλου
Φωτογραφία: Γκίκας Μελαχροινός
Επικοινωνιολόγος: Ζέτα Θεοδωρέλου
Υπεύθυνες Παραγωγής: Μαρίνα Ανδριανού – Μαρία Δραγατάκη
Διανομή
Εκάβη: Αναστασία Μακρή, Ταλθύβιος: Πάνος Ζουρνατζίδης, Κασσάνδρα: Σοφία Σταυρακάκη, Ανδρομάχη: Χριστίνα Τούμπα, Μενέλαος: Μάνος Τριανταφυλλάκης, Ελένη: Έλη Δρίβα, Αθηνά: Μαρία Μουρελάτου, Ποσειδώνας: Μιχάλης Ταμπούκας
Χορός: Γιώτα Βέη, Αιμιλιανή Αβραάμ, Γιώτα Ευσταθίου, Hannah el haj Omar, Όλγα Νικολαϊδου, Μαρία Δερεμπέ, Βερονίκη Κυριακοπούλου, Έφη Τούμπα, Φιλοθέη Κολιοπούλου
Στρατιώτης: Σταμάτης Τούντας
Κρουστά: Μάκης Σουλελές
Πρωτότυπη Μουσική έργου: Ηλίας Κουρτπαρασίδης
Υπηρεσίες Προσβασιμότητας:
-Διερμηνεία στην Ελληνική Νοηματική Γλώσσα (ΕΝΓ) για Κ(κ)ωφά και βαρήκοα άτομα:
Θεοδώρα Τσαποΐτη
Ανδρονίκη Ξανθοπούλου
-Ακουστική Περιγραφή για Τυφλά άτομα και άτομα με μειωμένη όραση:
Εμμανουέλα Πατηνιωτάκη
-Υπέρτιτλοι στην Ελληνική και Αγγλική Γλώσσα για Κ(κ)ωφά και βαρήκοα άτομα:
Εμμανουέλα Πατηνιωτάκη
-Χειρισμός Υπερτίτλων: Χριστιάνα Βάσο
Η παράσταση εντάσσεται στο πλαίσιο της πανευρωπαϊκής εκστρατείας «W.A.N.T.» (www.weallneedtheatre.eu) για την προσβασιμότητα και συμπερίληψη στα Θέατρα.
Διάρκεια παράστασης 80’
Τιμές Εισιτηρίων:
Γενική είσοδος: 15 ευρώ
Μειωμένο (Ανάπηροι/ες/α, Συνοδοί Αναπήρων, Άνεργοι, Φοιτητές, άνω των 65 ετών): 10 ευρώ
Σημεία Προπώλησης
Ηλεκτρονικά: https://www.viva.gr/…/the…/troades-tou-jean-paul-sartre/.
